İsa (ə) böyük ilahi peyğəmbərlərdən biridir. Onun adı Qur‘anda çox çəkilmişdir. Onun adı ayələrin çoxunda fəzilət, əzəmət, Allahın bəndəsi, Allah kəlməsi, Allah ruhu, Ruhul-qudusla təyid olunmuş və başqa ləqəblərlə birlikdə zikr olunmuşdur.\nQur‘anda qırx beş yerdə İsanın (ə) adı vardır. On bir dəfə “Məsih” ləqəbilə Qur‘anda zikr olunmuşdur. Ümumiyyətlə, on üç surədə onun adı gəlmişdir.\nİsanın anası Məryəmdir. Məryəm İmranın qızıdır. O, dünyanın ən bəyənilmiş və pak qadınlarından biridir. Allah taalanın ən yaxın və sevimli bəndəsidir. Allah yanında ibadət və etdiyi xidmətlər qəbul olmuşdur. Ona hesabsız və heç bir vasitə olmadan ruzi yetişirdi. İlahi mələklər və onların başçısı Cəbrayıl Məryəmin yanına nazil olub oğlu Məsihi ona müjdə verdi. Qur‘an qeyd etdiyimiz xüsusiyyətlərlə Məryəmi tanıtdırır. Rəvayətlərdə də Məhəmməd peyğəmbər (s) və İmamlar Məryəmi dörd müqəddəs qadınlardan biri kimi tanıyır. Onun üçün çoxlu fəzilətlər bəyan etmişdir. Onun malik olduğu böyük məqamı bilmək üçün, həzrət İsanın (ə) tarixindən qabaq anası Məryəmin əhvalat və fəzilətlərini az da olsa açıqlamaq lazımdır. Sonra isə görkəmli oğlu İsa (ə) haqda məlumat verəcəyik.\nM Ə RY Ə M ( Ə )\nQabaqkı fəsillərdə həzrət Zəkəriyyanın əhvalatında qeyd etdik ki, İmran (Məryəmin atası) Süleyman ibni Davudun övladlarından və Bəni-İsrailin ən böyük şəxsiyyətlərindən idi. Hətta bir hədisdə onun peyğəmbər olduğunu da görürük.\nİmranın atası haqda bir neçə söz vardır. Bəzi alimlər onun atasının adını Masan, bəziləri Əşhum və ya Yaşhumu onun atası bilirlər.\nİmranın həyat yoldaşı Hənnə idi. O, illər boyu övlad arzusunda idi. Tədricən övladı olmaqdan məyus olmuşdu. Bir gün bir ağacın altında oturmuşdu. Gördü ki, bir quş öz balasına dimdiyi ilə yemək verir. Bu mənzərə yenidən Hənnənin yadına övlad dərdini saldı. Həsrətlə Allahdan övlad istədi. Dua edəndən sonra nəzir etdi ki, əgər övladım olsa onu Beytül-Müqəddəsdə xidmətçi qoyaram.\nAllah taala Hənnənin duasını qəbul etdi və İmrana vəhy etdi ki, biz sənə mübarək bir övlad əta edəcəyik. Sənin övladın xora, dəri xəstəliyinə düşənlərə şəfa verəcək və Allahın izni ilə ölüləri dirildəcək. Biz onu Bəni-İsrailə peyğəmbər edəcəyik.\nİmran həyat yoldaşı Hənnəyə bu müjdəni verdi. Bir müddət keçəndən sonra Hənnə hamilə olduğunu hiss etdi. Övlad arzusu onun gözlərini daha da işıqlandırdı. Qəlbi sevinclə doldu.\nHənnə İmranın ona verdiyi müjdədən sonra fikirləşdi ki, onun oğlu olacaq. Sevinirdi ki, nəziri də bununla uyğundur.\nUşaq olandan sonra Beytül-Müqəddəsdə xidmətçi qoyacaq. Bu ümid ilə gecə-gündüzünü keçirirdi. Uşaq dünyaya gəlməmiş İmran vəfat etdi. Hənnənin şad günləri qəm-qüssə ilə doldu. O, artıq həyat yoldaşını əldən vermişdi. Daha Hənnənin çöhrəsindəki sevinci heç kəs görmürdü.\nHamiləlik dövrü sona çatdı. Uşaq dünyaya gəldi. Hənnənin fikrinin əksinə olaraq qız uşağı dünyaya gəldi. Bu da dağ görmüş qəlbini qüssələndirdi. Çünki, o, nəzir etmişdi ki, uşağı xidmətçi etsin. Qız uşağının da bu işə ləyaqəti yox idi. Başqa bir tərəfdən də Allah taala İmrana vədə vermişdi ki, ona bir övlad verəcək və onu peyğəmbərlik məqamına yetişdirəcək. Həmin övladdan möcüzələr baş verəcək. Buna görə də Hənnə həsrətlə Allah dərgahına ərz etdi: -”İlahi, mən onu qız doğdum…” Lakin yenə də o, naümid olmadı. Qərara aldı ki, onu Beytül-Müqəddəsin ibadətgahında ruhanilərə versin. Bu münasibətlə də uşağın adını “Məryəm” qoydu. Məryəmin mə`nası, ibadətkar və xidmətçi qadın deməkdir.\nBaşqa bir tərəfdən isə Allahın İmrana verdiyi vədəyə görə naümid olmadı. Öz-özünə fikirləşdi ki, əgər Allahın bizə verdiyi müjdə, yəni peyğəmbər məndən dünyaya gəlməsə də, sonralar qızım Məryəmdən dünyaya gələcəkdir. Buna görə də Məryəmi və onun nəslindən dünyaya gələn uşaqları belə dua etdi: “İlahi! Mən Məryəm və onun övladlarını dərgahından qovulmuş şeytanın şərrindən sənə pənah gətirirəm.”\nAllah taala Hənnənin duasını qəbul etdi və Məryəmi öz pənahı altında qoruyub saxladı. Allah taala “Ali-İmran” surəsində Məryəmin anasının duasından sonra buyurur:\n-”Allah onu çox ali surətdə qəbul etdi. Onun paklıq və yaxşılığını inkişaf etdirdi. Zəkəriyyanı onun himayəsinə verdi. Zəkəriyya mehraba onun yanına gəldiyi zaman onun yanında ruzilər görürdü. Ona dedi:\n-”Ey Məryəm, bu ruzi haradandır?” Dedi:\n-”Allah tərəfindəndir. Allah istədiyi hər kəsə saysız-hesabsız ruzi verir.” (“Ali-İmran”i, ayə 37).\nHənnə Məryəmin adını qoyandan sonra ona dua edib Allahın vədəsinə və onun Məryəmi öz pənahında saxlayacağına ürək bağlayaraq uşağı ağ bir parçaya bükdü. Onu Beytül-Müqəddəsə gətirib ruhanilərə verdi. Zəkəriyya Məryəmi öz öhdəsinə götürdü. Bunu da biz Zəkəriyyanın əhvalatında yazdıq. İndi isə Məryəmin fəziləti haqda bir neçə cümlə yazırıq.\nM Ə RY Ə M İ N B Ə Z İ F Ə Z İ L Ə TL Ə R İ\n“Ali-İmran” surəsindəki iki ayədə xəbər verilir ki, mələklər Məryəmlə söhbət edirdi. Onlar Həzrət Məsihin (İsanın) dünyaya gələcəyini Məryəmə müjdə verirdilər.\n“Xatırla ki, bir zamanlar mələklər belə demişdilər: “Ya Məryəm, həqiqətən, Allah səni seçmiş, (eyblərdən) təmizləmiş, (cəmi) aləmlərin (bütün dünyanın) qadınlarından üstün tutmuşdur.” («Ali-İmran» surəsi, ayə 42).\n“Mələklər dedilər: “Ya Məryəm! Həqiqətən, Allah Öz tərəfinən bir kəlmə ilə sənə müjdə verir. Onun adı Məryəm oğlu İsa Məsihdir ki, dünyada və axirətdə şanı uca (şərəfli) və (Allaha) yaxın olanlardandır.” («Ali-İmran» surəsi, ayə 44).\nBu iki ayəyə görə Cəbrayıl insan surətində Məryəmin yanına nazil olub özünü ona tanıtdırdı. Sonra ona pak bir oğlan uşağı bağışladı.\n“Kitabda (Qur’anda) Məryəmi də yad et. O zaman o, ailəsindən ayrılıb (evinin, yaxud Beytül-Müqəddəsin) şərq tərəfində (ibadət məqsədilə xəlvət) bir yerə çəkilmişdi. Və ailə üzvlərindən gizlənmək (paltarını dəyişmək, yaxud yuyunub təmizlənmək) üçün pərdə tutmuşdu. Biz Öz ruhumuzu (Cəbraili Məryəmin) yanına göndərdik. Ona (Məryəmə) kamil bir insan qiyafəsində göründü. (Məryəm) dedi: -”Mən səndən Rəhmana (Allaha) pənah aparıram. Əgər müttəqi isənsə (mənə toxunma)!” (Cəbrail:)”Mən sənə ancaq təmiz (mə’sum) bir oğlan bağışlamaq üçün Rəbbinin (göndərdiyi) elçisiyəm!” -dedi. («Məryəm» surəsi, ayə 16).\nAllah taala “Maidə” surəsində 74-cü ayədə Məryəmlə “Siddiqə” (çox-çox düz danışan) ləqəbini veribdir. “Mu`minun” surəsində də onu Allahın nişanəsi kimi tanıtdırıb… Nəhayət “Ənbiya” surəsində 16 nəfər böyük ilahi peyğəmbərlərin, o cümlədən Musa, Harun, İbrahim, Lut, İshaq, Yəqub və başqalarının adlarını çəkəndən sonra Məryəmin iffətli və pak qadın olduğunu deyib, İsanı anasının vasitəsilə tanıtdırıb.\nOnu anası Məryəmlə birlikdə ilahi ayələrdən bir nişanə olduqlarını belə bəyan edibdir:\n“İsmətini (bəkarətini) qoruyanı da (Məryəmi də yad et) ! Biz Öz ruhumuzdan (Özümüzün yaratdığımız ruhdan Cəbrail vasitəsilə) ona üfürdük, onu və oğlunu (atasız doğulmuş İsanı) aləmlərə (mələklərə, bütün insanlara və cinlərə) bir mö’cüzə etdik.” («Ənbiya» surəsi, ayə 91).\nBu ayəyə diqqət yetirməklə Məryəmin əzəmət, fəzilət və kamilliyi çox yaxşı aydın olur.\nŞeyx Tusi “Məcməül-bəyan”da yazır ki, Məhəmməd (s) peyğəmbər buyurub: -”Çox kişilər kamilliyə yetişdilər. Lakin, qadınlardan yalnız dörd nəfər bu məqama çatdı. Onlar bunlardan ibarətdir: 1) Müzahimin qızı Asiya, Fir`onun həyat yoldaşı; 2) İmranın qızı Məryəm; 3) Xuveylidin qızı Xədicə; 4) Məhəmmədin (s) qızı Fatimə (s.ə).\nŞeyx Səduq bir neçə sənədlə Məhəmməd (s) Peyğəmbərdən rəvayət edir. O həzrət buyurub: -”Cənnət qadınlarının ən yaxşısı dörd nəfərdir: İmranın qızı Məryəm, Xuvəylidin qızı Xədicə, Məhəmmədin qızı Fatimə (s) və Müzahimin qızı və Fir‘onun arvadı Asiya.\nBaşqa bir hədisdə buyurur: “Əzəmətli və Cəlil Allah dünya qadınları arasında dörd qadını seçdi: Məryəmi, Asiyanı, Xədicəni və Fatiməni (s).\nKuleyni “Rövzətül-kafi” kitabında İmam Sadiqdən (ə) belə rəvayət edir: “Məryəm paklıq və iffətdə elə bir məqama malikdir ki, Allah taala Qiyamət günündə onu başqa qadınlar üçün nümunə və höccət qərar verir. Allah taala Məryəmi başqaları üçün dəlil gətirir.”\nİ SANIN ANADAN OLMASI\nMəryəm Həzrət Zəkəriyyanın sərpərəstliyi ilə uşaqlıq dövrünü keçirirdi. O, həddi-buluq yaşlarına qədəm qoydu. Müfəssirlər deyirlər: -”Məryəm öz ehtiyaclarını ödəmək üçün bəzi vaxt Zəkəriyyanın evinə, xalasının yanına gedirdi. Bir gün o, Zəkəriyyanın evinin bir güncündə, yəni evin şərq hissəsində pərdə asıb bədənini yuyurdu. O, pərdənin dalında ikən birdən çox gözəl bir cavanı gördü. Cavan ona tərəf gəlirdi. Bu, ilahi böyük mələk Cəbrayıl idi. Cəbrayıl insan surətində Məryəmin yanına gəlib İsanın ruhunu ona üfürdü. Məryəm o günə qədər paklıqda və iffətdə yaşayır, gecə-gündüz ibadət edir və təqva toplayırdı. Öz xəlvət ürəyini həqiqi mə‘şuquna (Allaha) tapşırmışdı. Məryəm gözəl cavanın kim olduğunu bilmək istəmədən, onun adını və xüsusiyyətlərini soruşmadan Rəhman Allaha pənah apardı. Qısa və nəsihətli bir cümlə ilə cavana dedi ki, tez ondan uzaqlaşsın. Çox yaxşı olardı ki, bu hadisəni Allah taala və onun Qur‘anından eşidək. “Məryəm” surəsində buyurur:\n-”Bu kitabda Məryəmi xatırla. Öz kimsələrinin Şərq tərəfindən kənara çəkildi, onların qarşısında pərdə çəkdi. Bu zaman biz öz ruhumuzu ona sarı göndərdik və onu tam insan yaranışı şəklində onun üçün zahir oldu. Məryəm dedi: “Əgər Pərvərdigarsansa Sənin əlindən Rəhman Allaha pənah aparıram.” O dedi: “Mən sənin Pərvərdigarının göndərişi ilə gəlmişəm ki, sənə pak bir oğlan əta edim...” («Məryəm» surəsi, ayə19-20).\nMəryəm bu sözləri eşidərək xatircəm oldu ki, bu cavan bəşər deyil və pis məqsədi yoxdur. O, fikrə getdi ki, bir nəfər kişi ilə cinsi əlaqədə olmaya-olmaya necə övlad sahibi ola bilər. Buna görə də Məryəm təəccüblə soruşdu:\n“(Məryəm) dedi: “Mənim necə oğlum ola bilər ki, mənə indiyədək bir insan əli belə toxunmamışdır. Mən zinakar da deyiləm!” («Məryəm» surəsi, ayə 21).\nİlahi mələk Allahın qüdrətini Məryəmin yadına salıb bu cümlə ilə cavab verdi:\n“Bəşər övladının mənim yanımda olmadığı və zinakar olmadığım bir halda mənim oğlumun olması necə mümkündür?”\nİlahi mələk Allahın qüdrətini xatırladaraq cavabında bu cümləni dedi: -”Bəli, pərvərdigarın deyib ki, bu iş mənim üçün asandır. (Biz istəyirik) ki, onu öz tərəfimizdən əlamət və rəhmət göndərmişik və (bu) iş keçmişdə olub.” («Məryəm» surəsi, ayə 22).\nMəryəm başa düşdü ki, Allahın qüdrəti öz işini görübdür. Uşağın atası olmadığı halda ona böyük və pakizə bir övlad verəcək. Bu da Allahın rəhmət və nişanəsidir. Ondan sonra Məryəmin vücudunda hamiləlik əlamətləri yarandı. Bir müddətdən sonra doğum vaxtı çatdı. Doğum əlamətlərini müşahidə edən Məryəm kənar və uzaq bir yerə getdi. O, özünü xurma ağacının yanına çatdırdı.\nDO Ğ UM V Ə ONUN M Ü DD Ə T İ\nİsanın necə dünyaya gəlməsi və ondan sonra baş vermiş hadisələr haqqında təfsirçilər arasında müxtəlif fikirlər vardır.\nMəryəmin necə hamilə olmağı barədə bir dəstə müfəssirlər deyirlər: -”Cəbrayıl Məryəmin paltarının qolunu tutub ona üflədi. O an Məryəm hamilə oldu. Hamiləlik əlamətləri onda aşkar oldu.”\nBaşqa müfəssirlər isə deyirlər ki, Cəbrayıl Məryəmin paltarının boynunu tutub üflədi.\nBir hədisdə İmam Musa ibni Cəfər (ə) buyurur: -”Cəbrayıl Cənnətdən bir növ xurma gətirdi. Onu Məryəmə verdi. Məryəm həmin xurmadan yeddi dənə yedi və hamilə oldu.\nHamiləlik dövrünün müddəti haqqında da müxtəlif nəzəriyyələr söylənilibdir. İbn Abbas deyir: -”Hamiləlik dövrü bir saat çəkdi. Bir saat ərzində İsa doqquz aylıq uşaq kimi böyüdü.” Məqatil yazır: “Hamiləlik müddəti üç saat oldu.”\nBaşqa alimlər isə hamiləlik müddətini doqquz saat olduğunu deyirlər. İsanın (ə) ona bətnində hər bir saatı başqalarının bir ayına bərabər idi.\nBir neçə hədisdə İmam Sadiq (ə) və başqa imamlarımız (ə) buyurubdur: “Hamiləlik dövrü altı ay idi. İsa və Hüseyn ibni Əlidən (ə) başqa heç bir uşaq altı ayında dünyaya gəlməyibdir. Başqa hədisdə gəlibdir ki, diri qalmayıblar. Yəni əgər altı aylıq dünyaya gəlsə də yaşamayıb dünyalarını dəyişiblər.”\nBir tarixə əsasən İsa yeddi və ya səkkiz ayında anadan olubdur.\nHər bir halda, onun anadan olması ana bətnində olduğu kimi adi olmayıbdır. Həmçinin İsanın harada doğulması, Məryəmin xurma ağacının yanına getməsi və təzə xurmadan yeməsi barədə də fərqli fikirlər irəli sürülübdür.\nMötəbər tarixə görə İsa (ə) Beytül-Ləhmdə (Beytül-Müqəddəsin yaxınlığında) dünyaya gəldi. İndi də həmin şəhərdə bu adda əzəmətli və gözəl bina vardır. Dünya xristianları oraya ziyarətə gəlirlər.\nBəzi tarixçilərin nəzərinə görə, Məryəm Misirə, ya da Dəməşqə getdi. Bir neçə hədisdə də rəvayət olubdur ki, Məryəm “teyyül-ərzlə” İraqa - Neynəva şəhərinə, Fərat çayının kənarında və ya Bağdad şəhərinin yaxınlığında Burasa adlı yerdə İsanı dünyaya gətiribdir. Sonra həmin yolla İsa ilə Beytül-Müqəddəsə qayıdıb.\nBu işlərin hamısı xariqüladə, qeyri-adi yolla və möcüzə ilə olubdur. Bu heç də təfəkkürdən uzaq bir məsələ deyil. Xüsusilə, Allahın hədsiz qüdrəti, peyğəmbərlərin və ilahi övliyaların möcüzələri, Məryəmlə İsanın Allah yanındakı məqamına etiqadla yanaşı bunların hamısı mümkündür. Burada heç bir şəkk-şübhə ola bilməz. Həmçinin sonradan baş verən hadisələr, o cümlədən xurma ağacının yaşıllaşması, təzə xurmaların Məryəm üçün yetişməsi və yerə düşməsi Allahın möcüzəsidir.\nBəli, Məryəm gördü ki, əri olmaya-olmaya hamilə olubdur. Camaatın töhmətindən qorxduğu üçün hətta öz yaxın adamlarından belə uzaqlaşdı. Onun yanında heç kəs yox idi. Doğum vaxtı çatanda çarəsiz qalıb özünü xurma ağacının yanına çəkdi və orada öz mübarək övladını dünyaya gətirdi. Həmin halda ağır narahatçılıq keçirən Məryəm dedi: -”Ey kaş öləydim və bu çətinliyi görməyəydim.”\n“Doğuş ağrısı onu xurma ağacının gövdəsinə tərəf çəkdi və dedi: -”Ey kaş, bundan əvvəl öləydim və hamının unudulacağı alçaq bir şey olardım.” («Məryəm» surəsi, ayə 24).\nMəryəmin dil yarası və camaatın töhmətindən nə qədər qorxduğunu həmin cümlədən başa düşmək olur. Doğrudan da, Məryəm kimi pak və iffətli bir qadına zina töhməti vurmaq onun üçün çox acı və çətin hadisə idi. Xüsusilə, qadınlarda məhəbbət və hissiyyat güclü olduğu üçün çətin hadisələr onları daha tez sarsıdır. Buna görə də həmin saatların nə qədər Məryəm üçün çətin keçdiyini hər bir insan başa düşə bilər. Amma Allah taala hər yerdə onu öz pənahı altında saxladığı kimi, bu dəfə də belə bir vəziyyətdə Məryəmi tək qoymadı. Ona ürək-dirək verdi.\n“Bu zaman ayağının altından səs eşidildi: -”Qüssələnmə, Pərvərdigarın sənin üçün ayağının altından bulaq coşdurdu. Və xurma ağacının gövdəsini sən silkələ (ya öz tərəfinə sarı çək) sənin üçün təzə xurma tökülər. Ye-iç və gözün işıqlansın (yəni şad ol və sevin). Əgər adamlardan kimsəni görsən de ki, mən Allaha nəzir etmişəm və bu gün heç kimsə ilə söhbət etməyəcəyəm.” («Məryəm» surəsi, ayə25-28).\nBir neçə müfəssirlərin dediyinə görə, bu ürəkoxşayan səda Məryəmin oğlu İsadan eşidildi. Körpə uşaq dil açdı və bu sözləri anasına dedi. Məryəmin qəlbi təskinlik tapdı və qəm-qüssəsi aradan getdi. Çünki, o, yemək və içməyə olan ehtiyacını ödədi. Camaatla necə üzbəüz olduğunu da öyrəndi. Məryəm xurma ağacını tutub silkələdi. Ağac yaşıllaşdı və təzə xurma onun üçün yerə töküldü. İsa (ə) ayağını yerə vurdu və şəffaf sulu bulaq yarandı.\nMəryəm öz əziz uşağını qucağına götürdü və qövmünün yanına qayıtdı. Məryəm fikirləşdiyi kimi onlar töhmət vuraraq dedilər:\n-”Ey Məryəm təəccüblü bir şey gətirmisən?” («Məryəm» surəsi, ayə 29). Sonra danlaq sözlərlə dedilər: -”Ey Harunun bacısı! Atan pis kişi deyildi. Həmçinin anan zinakar olmayıb. Belə bir nəsil-nəcabətin ola-ola bu uşağı haradan gətirmisən? Ərsiz necə bu uşağa hamilə oldun?”\nMəryəm əvvəlcə Allah taalanın verdiyi göstərişə əsasən belə bir hadisə və suala özünü hazırlamışdır. O, uşağa tərəf işarə etdi. Onları İsanın bələkdən dilə gəlib söhbət etməsilə hidayət etdi. Həmçinin uşağın söhbəti ilə özünün pak və iffətli olduğunu hamıya açıqladı.\nCamaat təəccüblə dedilər:\n-”Beşikdə olan uşaqla necə söhbət edək? Bu beşik körpəsi bizim sualımıza necə cavab verib, sənin iffətli olduğunu deyəcək?” Nagahan körpənin dil açıb belə söylədiyini gördülər: -”(Allahdan bir mö’cüzə olaraq körpə dilə gəlib) dedi: “Mən, həqiqətən, Allahın quluyam. O, mənə kitab (İncil) veri, özümü də peyğəmbər etdi. O, harada oluramsa olum, məni mübarək (həmişə hamıya xeyir verən, dini hökmləri öyrədən) etdi və mənə diri olduqca namaz qılıb zəkat verməyi töviyə buyurdu. O, həmçinin məni anama qarşı olduqca itaətkar (və nəvazişkar) eti, (heç kəsə qarşı) zülmkar, asi (dikbaş) eləmədi! Doğulduğum gün də, öləçəyim gün də, diriləcəyim (qəbirdən diri olaraq qaldırılacağım) gün (qiyamət günü) də (Allahdan) mənə salam olsun!” («Məryəm» surəsi, ayə32-35).\nİ SANIN ( Ə ) U Ş AQLIQ D Ö VR Ü V Ə PEY ĞƏ MB Ə RL İ Y İ\nHəzrət İsanın (ə) həyatı barəsində tarix kitablarında çoxlu ixtilaflar vardır. İslam tarixçilərinin sözləri dəyişdirilmiş İncillərin mətni ilə və onları bir-birindən ayırmaq da çətin işdir. Təəssüflər olsun ki, Əhli-beytdən (ə) də bizə məzmunca fərqli rəvayətlər çatmışdır. Əlbətdə bu rəvayətlərin sayı da azdır.\nÜmümiyyətlə, götürsək tarixçilər yazırlar: İsa (ə) otuz yaşında öz peyğəmbərliyini aşkar etdi. Bu söz İncillərin bəziləri ilə uyğun gəlir. Bəzi tarixçilər də deyirlər: -”Otuz yaşında ona vəhy nazil oldu və peyğəmbərlik dövrü başlandı.” Lakin Əhli-beytin (ə) buyurduqları bəzi rəvayətlərdə o həzrətin yeddi, ya səkkiz yaşında peyğəmbərliyə çatdığı qeyd olunur. Kuleyni yazır ki, İmam Baqir (ə) belə buyurur: -”İsa yeddi yaşa çatanda Allah taala ona vəhy etdi və o öz risalət və nübuvvətini aşkar etdi. İmamın (ə) bu bəyanı ilə o həzrətin risalət və nübuvvət arasındakı dövrün fərqli olduğunu irəli sürən alimlərin fikirlərinə heç bir yer qalmır. Çünki, imam bu hədislə onun risalətinin ilk uşaq çağlarından başlandığını aşkar edir. Hətta imamlar İsa (ə) və Yəhyanın (ə) uşaqlıqda nübuvvətə çatmasını dahi imamlarımızın, o cümlədən İmam Cavadın (ə) uşaqlıqda imamətə çatması üçün dəlil gətirirlər. Necə ki, Kuleyni “Usulu-kafi” kitabında Xeyranidən, o da atasından bu hədisi nəql edir: “Mən Xorasanda səkkizinci imamın (ə) yanında durmuşdum. Bir nəfər imama (ə) dedi: -”Ağacan! Əgər bir hadisə baş versə (yəni əgər siz dünyadan getsəniz), biz kimə müraciət edək?”\nHəzrət buyurdu: -”Oğlum Cavada.” İmam Cavadın (ə) yaşı az olduğu üçün təəccüb etdi. İmam Rza (ə) buyurdu: -”Allah taala İsa ibni Məryəmi risalət və peyğəmbərliyə seçdi. O, təzə şəriət gətirdi. Halbuki, İsanın yaşı Əbu Cəfərin yaşından da az idi.”\nQur‘ani-Kərim İsanın (ə) uşaqlıqda dediyi sözü hekayət edir:\n“Mən, həqiqətən, Allahın quluyam. O, mənə kitab (İncil) verdi, özümü də peyğəmbər etdi.” («Məryəm» surəsi, ayə 32).\nBu da İsanın (ə) uşaq çağı peyğəmbərlik məqamına çatmasına dəlildir. Həzrət İsanın (ə) otuz yaşında peyğəmbərliyə çatmasını iddia edən tarixçilərin Qur‘an və hədisdən heç bir dəlili yoxdur. Əksinə, Qur‘an və hədis onun peyğəmbərlik dövrünün uşaq vaxtında başlamasını təsdiqləyirlər. Bu haqda geniş məlumat almaq üçün təfsir kitablarına müraciə etmək olar. Həmçinin, tarixçilər yazırlar ki, həzrət İsa uşaq çağında da böyük istedada və dərrakəyə malik olubdur. O, fövqəladə istedada malik idi. Çox vaxt Bəni-İsrail alimlərinin məclislərində iştirak edirdi və onlarla məzhəbi məsələlər haqqında söhbət edirdi.\nƏhli-beyt (ə) rəvayətlərində də İsanın (ə) uşaqlıq dövrü haqqında maraqlı hadisələrə rastlaşmaq olar. O cümlədən, Şeyx Səduq “Məniul-əxbar” kitabında bu rəvayəti nəql edir: Bir gün Məryəm (ə) o həzrəti bir boyaqçının (parça və paltar rəngləyən bir şəxsin) yanına aparıb ona tapşırdı ki, boyaqçılıq sənətini öyrənsin. Boyaqçı İsaya dedi: -”Bu qab qırmızı rəngi tökmək, bu sarı rəngi və o birisi qara rəngi tökmək üçündür.” İsa paltarların hamısını bir qaba tökdü. Boyaqçı onun üstünə qışqırdı. Lakin İsa buyurdu: -”Bunun heç bir eybi yoxdur. Sənin istədiyin kimi bu paltarları rəngləyəcəyəm. Hər birini öz rəngi ilə rəngləyəcəyəm.” Boyaqçı bu hadisəni görərək təəccüblə dedi: “Mənim ləyaqətim yoxdur sənin ustadın olam və sən mənim şagirdim olasan.”\nİbni Əsir öz tarixində bu hadisəni geniş izah edərək deyir ki, həmin boyaqçı ondan sonra İsanın Həvariyyun dəstəsinə daxil oldu. Həmçinin nəql olub ki, Məryəm Hirudis adında padşahın qorxusundan İsanı Misirə apardı. On iki il orada qaldılar. Hirudis dünyadan getdi. Sonra onlar Şama qayıtdılar. Misirdə olarkən belə bir hadisə baş verdi:\n“Məryəm bir kəndlinin evinə getdi. Bu evə fəqirlər gəlirdilər. Bir gün həmin kəndlinin evindən mal oğurlandı. Kəndli fəqirləri ittihamlandırdı. Məryəm çox narahat oldu. İsa gördü ki, anası qəmlidir. Anasına dedi: -”İstəyirsən oğrunu sənə göstərim?” Məryəm dedi : -”Bəli.” İsa dedi: -”O kor kişiylə şil kişi bir-birinə kömək edib malı oğurlayıblar. Kor kişi şili boynuna mindirib malı oğurlayıblar.” İsa bu sözü deyəndən sonra həmin korun yanına gəlib dedilər:\n-”Bu şil kişini öz boynuna mindir! O dedi:\n-”Mən bu işi bacarmıram.” İsa (ə) buyurdu:\n-”Bəs dünən malı oğurlayanda onu necə boynuna mindirdin? Kor bu sözü eşidib öz işinə etiraf etdi və malı qaytardı.”\nBəli, on iki il Misirdə qalandan sonra Hirudisin ölüm xəbərini eşidib Şama qayıtdılar. “Narisə” adında kənddə qaldılar. İsanın otuz yaşı oldu. Həzrətə əmr olundu ki, öz peyğəmbərliyini aşkar etsin.\nİbni Əsir deyir: -”İsa həmin “Narisa” kəndində peyğəmbərliyini aşkar etdiyi üçün onun tərəfdarlarına “Nəsara” adı verilibdir.”\nSələbi və başqaları da bu məsələni öz kitablarında qeyd ediblər.\nİ SANIN M Ö C Ü Z Ə L Ə R İ\nBöyük ilahi peyğəmbərlərdən biri olan İsa ibni Məryəmin vücudu və yaranışı Allahın nişanə və möcüzəsi idi. Hətta onun xilqətinin ilk başlanğıcı möcüzə olubdur. Həmçinin həyatının sonu da möcüzə ilə bitdi. O, atası olmadan Məryəmdən dünyaya gəlibdir. Həyata ilk qədəm qoyduğu saatdan onun möcüzələri baş verirdi. Məsələn, onun beşikdə anasıyla danışması, anasına ürək-dirək verməsi, bələkdə başqalarıyla danışması, qeybi xəbərləri gələcəkdən verdiyi xəbərlər və başqa möcüzələrini misal çəkmək olar. Onların bəziləri “Maidə” surəsində belə zikr olubdur ki, Allah İsaya buyurdu: -”Ey İsa ibni Məryəm, Mənim sənə və anana verdiyim ismətləri, səni Ruhul-Qudusla qüdrətli etdiyimiz zaman beşikdə və böyüklükdə camaatla söhbət etdin, kitab, hikmət, Tövrat və İncili sənə öyrətdiyimiz zaman, Mənim iznimlə gildən quş düzəldib üzünə üfürəndən sonra iznimizlə quş olduğu zaman, anadangəlmə koru və dəri xəstəliyini bizim iznimizlə ölümü xaricə çıxardığı (diriltdiyi) zamanı xatırla!” («Maidə» surəsi, ayə 109).\n“Ali-İmran” surəsində Allah taala onun haqqında buyurur:\n-”Allah ona kitab, hikmət, Tövrat və İncil öyrədir, O, Bəni-İsrail üçün peyğəmbər olsun və onlara desin: -”Mən sizin Pərvərdigarın möcüzəsi ilə sizin yanınıza gəlmişəm. Sizin üçün gildən\nquş düzəldib Allahın izni ilə üzünə üfürüb quş etmişəm. Anadangəlmə koru və dəri xəstəliyinə şəfa verib Onun izni ilə ölünü dirildirəm. Sizin nə yeyib evinizdə nələr saxladığınızdan xəbər verirəm...” («Ali-İmran» surəsi, ayə43-44).\nİsanın (ə) həyatının sonu da möcüzə ilə qurtardı. Allah taala onu düşmənlərin əlindən xilas edib möcüzə ilə asimana apardı.\nİsanın (ə) ən mühüm möcüzələrindən onun ölüləri diriltməsi və əlacsız xəstələrə şəfa verməsi idi. Bunun səbəbini İmam Rza (ə) belə buyurubdur: -”Allah taala İsanı (ə) peyğəmbərlik məqamına çatdıran dövrdə xəstəliklər çox idi. İsa (ə) da bu münasibətlərlə elə möcüzələr gətirdi ki, dövrün təbibləri mat-məəttəl qaldılar. O, Allahın izni ilə ölüləri dirildir, anadan gəlmə kor və dəri xəstəliyinə düçar olmuş uşaqlara şəfa verirdi. Beləliklə öz höccətini camaata tamam etdi.”\nİbni Əsir “Kamilut-təvarix” kitabında yazır: “Tibb elmi İsanın (ə) dövründə ən məşhur və inkişaf etmiş elm idi. İsa (ə) möcüzə ilə anadangəlmə kor və dəri xəstəliyinə düçar olmuş uşaqlara şəfa verirdi. O, ölüləri dirildirdi. Beləliklə, bütün məşhur təbiblər İsanın (ə) qarşısında diz çökdülər.”\nSonra İbni Əsir İsanın (ə) duası ilə dirilmiş bir neçə nəfərin, o cümlədən, Sam ibni Nuhun, Yəhyanın və başqalarının adını sadalayaraq qısa məlumat verir. Biz isə burada sizin üçün rəvayətlərlə onun geniş şərhini yazırıq.\nƏyyaşi öz təfsirində bu hədisi nəql edir: “İsanın səhabələri ondan xahiş etdilər ki, bir ölünü diriltsin. İsa (ə) onları Sam ibni Nuhun qəbri üstə gətirdi. Sonra dedi: -”Ey Sam! Allahın izni ilə qalx ayağa!”\nBu vaxt qəbir açıldı. İsa (ə) ikinci dəfə həmin cümləni təkrar etdi. Sam hərəkət etdi. İsa (ə) üçüncü dəfə təkrar etdi. Sam yerindən durub qəbirdən çıxdı. İsa (ə) ona buyurdu: -”Dünyada qalıb yaşamaq istəyirsən, yoxsa yenidən öz yerinə qayıtmaq istəyirsən?” Sam dedi: -”Xeyr, ey Ruhullah! Qayıtmaq istəyirəm. Hələ də ölümün çətinlik və ağrısı məndən uzaqlaşmayıb və onun acılığını indi də hiss edirəm.”\nİbni Əsir bu hadisəni belə nəql edir: “Həzrət İsa (ə) bir gün həvarilərlə idi. Onlar üçün Nuhun gəmisinin tarixini danışırdı. Həvarilər dedilər: -”Nə yaxşı olardı ki, həmin hadisədə olan bir şəxsi bizə göstərəydin.”\nİsa (ə) bir təpənin yanına gəlib buyurdu: -”Bu Sam ibni Nuhun qəbridir.” Sonra dua etdi. Sam ibni Nuh da dirildi. Ayağa qalxıb fəryad çəkdi: -”Qiyamət bərpa olubmu?” İsa (ə) buyurdu: -”Xeyr, amma mən dua etdim və Allah səni diriltdi.”\nDaha sonra həvarilər Nuhun dövründəki camaat və gəminin tarixini ondan soruşdular. Sam ibni Nuh onlar üçün həmin hadisəni izah edəndən sonra yenidən dünyadan getdi.\nKuleyni “Rövzətul-Kafi” kitabında yazır ki, İmam Sadiqdən (ə) soruşdular: -”İsa (ə) elə bir adamı diriltdi ki, yemək yesin, yaşasın və övlad sahibi olsun?”\nİmam buyurdu: -”Bəli, İsanın bir dostu var idi. O, İsanın din qardaşı hesab olurdu. İsa (ə) onun yanına gəl-get edirdi. Bir müddət ondan uzaq yaşadı. Bir gün dostunun hal-əhvalını bilmək üçün onun evinə gəldi. Dostunun anası İsaya (ə) dedi:\n-”Ey Allahın rəsulu! O, dünyadan getdi.” İsa buyurdu:\n-”Onu görmək istəyirsən?” Ana dedi:\n-”Bəli.” İsa (ə) buyurdu:\n-”Sabah sənin yanına gəlib oğlunu Allahın izni ilə dirildəcəyəm.” Bir gün keçəndən sonra İsa (ə) həmin qadının yanına gəlib buyurdu:\n-”Məni oğlunun qəbri üstə apar.” Qadın İsa ilə oğlunun qəbri üstə gəldi. İsa (ə) Allahın dərgahına dua etdi. Qəbir açıldı. Onun oğlu dirilib qəbirdən çıxdı. Ana-bala bir-birini görən kimi ağladılar. İsanın (ə) onlara ürəyi yandı. Üzünü dostuna tutub buyurdu: -”Ananla bu dunyada yaşamaq istəyirsənmi” O dedi: -”Ey Allahın peyğəmbəri! Bu dəfə yaşasam ruzim və müəyyən müddət yaşayacağam, yoxsa bunlarsız?” İsa (ə) buyurdu: -”Ruzi və təyin olunmuş müddətdə yaşayacaqsan. İyirmi il yaşayacaqsan. Evlənib övlad sahibi olacaqsan.” Dostu dedi: -”Belə olsa istəyirəm.” İsa (ə) onu anasına tapşırdı və getdi. O, yenidən iyirmi il yaşadı və arvad-uşaq sahibi oldu.\nTəbərsinin “Məcməul-bəyan” və İbni Əsirin “Kamilut-təvarix” kitabında, İsanın (ə) diriltdiyi həmin kişinin adı “Azir” yazılıbdır.\nHəmçinin, İsa (ə) Yəhya ibni Zəkəriyyanı da diriltdi. Biz bunu Yəhyanın əhvalatında yazdıq.\nBir gün Bəni-İsrail həzrət İsaya dedi:\n-”Əzizi bizim üçün dirilt, yoxsa səni diri-diri yandırarıq! İsa (ə) Allah dərgahına dua edib Əzizi diriltdi. Bəni-İsrail Əzizə dedi:\n-”Nə sözün vardır?” Əziz dedi: -”Şəhadət verirəm ki, İsa Allahın bəndəsi və peyğəmbəridir.”\nHəzrətin möcüzələrindən biri su üstə yol getməsidir. Kuleyni “Usulu-Kafi”də bu haqda yazır ki, Davud Rəqi imam Sadiqdən (ə) özü eşitdiyi bu hədisi nəql edir: “Allahdan qorxun! Bir-birinizə paxıllıq etməyin! Həqiqətən, İsa (ə) şəhərləri gəzir və təbliğ edirdi. Bir dəfə səfərlərindən birində o həzrətin dostlarından biri olan qısa boy kişi də onunla idi. Həmən kişi İsa (ə) ilə bir yerdə çox olardı. İsa ibni Məryəm (ə) dəryaya çatdı. Yəqinliklə “Bismillah” deyib suyun üstündə yola düşdü. Qısa boy kişi İsanın suyun üstündə yol getdiyinin görüb o da yəqinliklə “Bismillah” deyib suyun üstündə yola düşdü. O, tez-tez gedib İsaya çatdı. Lakin o qururlandı. Öz-özünə dedi: -”Bu, suyun üstündə gedən İsa Ruhullahdır. Mən də suyun üstündə onunla yol gedirəm. Bəs, onun məndən nəyi üstündür?”\nİmam Sadiq (ə) buyurur: -”O, bu fikri edən kimi suya batdı. İsaya yalvarıb ondan kömək istədi. İsa (ə) onu sudan çıxardıb buyurdu: -”Ey qısa boy kişi, sən nə dedin?” Cavab verdi: -”Mən öz-özümə dedim ki, su üstündə gedən Ruhullahdırsa mən də bu işi bacarıram. Beləliklə, mən qururlandım.” İsa (ə) buyurdu: -”Allahdan qorxun və bir-birinizə paxıllıq etməyin!”\nS Ü FR Ə N İ N NAZ İ L OLMASI\nHəzrət İsanın (ə) möcüzələrindən biri onun üçün Maidənin (süfrənin) nazil olmasıdır. Allah taala bunu Qur‘ani-Kərimin beşinci surəsində bəyan etmişdir. Elə həmin münasibətə görə, surənin adı “Maidə” (süfrə) adlanıbdır. Allah taala buyurur:\nHəvarilər dedilər: -”Ey İsa ibni Məryəm! Sənin Pərvərdigarın bizim üçün göydən süfrə göndərə bilərmi? İsa dedi:\n-”Həqiqətən də imanınız varsa, Allahdan qorxun”. Onlar dedilər:\n-”Biz ondan yeməklə qəlb yəqinliyinə çatmaq, biz düzgün deyib-deməməyini bilmək istəyirik. İsa dedi:\n-”Pərvərdigara bizim üçün göydən süfrə göndər ki, buradakılar və gələcəkdəkilərimiz üçün bayramlıq və Sənin tərəfindən bir əlamət olsun. Bizə ruzi ver, Sən ən yaxşı ruzi verənsən.” Allah taala buyurdu:\n-”Mən o süfrəni sizin üçün nazil edirəm. Lakin ondan sonra (ona) kafir olan hər kimə əzab verəcəyəm. Elə bir əzab ki, heç bir nəslə elə əzab verməmişəm.” («Maidə» surəsi, ayə113-114).\nƏlbəttə, bu ayədə və həvarilərin istəyi haqda çoxlu sual-cavab vardır. Müfəssirlər bu barədə geniş söhbət açıblar. Məsələn, bu sual qarşıya çıxır ki, həvarilər İsadan necə belə bir şey istədilər? “Sənin Allahın bizim üçün maidə nazil edə bilərmi?” cümləsini İsanın həvariləri deyə bilərmi? Onlar Allaha olan böyük imanları ilə belə bir sual edə bilərdilərmi? Allahın qüdrətinə onların şəkk-şübhəsi var idimi? Yoxsa İsanın peyğəmbərliyinə şübhələri var idi? Halbuki, İsanın çoxlu möcüzələrini görmüşdülər. Ümumiyyətlə, həvarilərin İsadan möcüzə istəməsi mə`nasız idi. Çünki, peyğəmbərə imanı olmayan şəxs ondan möcüzə istəyə bilər. Çünki, belə bir şəxs möcüzə yolu ilə onun peyğəmbər olub-olmadığını bilmək istəyir.\nOnların İsaya verdikləri sualın cavabı nə ola bilərdi? İstəyirdilər bilsinlər ki, İsa belə bir şeyi Allahdan istəyə bilərmi? Ya bu sualı verəndə hələ həvarilərin imanları və mərifətləri möhkəm deyildimi? Yoxsa bilmək istəyirdilər ki, İsa belə bir şeyi Allahdan xahiş etsə, onun duasını qəbul edəcəkmi? Yaxud belə bir sual qarşıya çıxır ki, Allah taala təhdid edərək buyurdu: -”Hər kəs ona kafir olsa, ona elə əzab verəcəyəm ki, heç kəsə elə əzab verməmişəm.” Bunun səbəbi nə idi? Halbuki, İsa ümmətindən qabaqkı ümmətlər də öz peyğəmbərlərinə buna oxşar suallar verirdilər. Lakin, belə təhdid olunmurdular. Bunun səbəbi onların sual tərzində ədəbə riayət etməməsi idimi? Ya həvarilər heç bir ehtiyac olmadan yalnız nəfs üzündən belə möcüzə istədilər? Çünki həqiqət hər bir nöqteyi-nəzərdən onlar üçün aşkar olmuş və höccət onlara tamamlanmışdı. Artıq belə istək ilahi ayələri oyuna tutmaq və əylənməkdən başqa bir şey ola bilməz. Belə işlər ilahi insanlar üçün sox böyük günah sayıldığına görə ilahinin belə təhdidi ilə üzləşdilər.\nBu və buna oxşar sual-cavabları təfsir alimləri həmin ayənin izahında açıqlayıblar. Bu haqda məlumat toplamaq istəyənlər təfsir kitablarına müraciə edə bilərlər. Hər halda ayənin məzmunundan başa düşmək olur ki, həvarilər belə bir istəklə İsanın nübüvvət və məqamına, ilahi nişanələrə olan imanlarının dərəcəsini artırmaq istəyirdilər. Məqsədləri daha da öz yollarında sabit qədəm olmaqları idi. Bu sual, şəkk və inad üzündən deyildi. Ola bilsin ki, onlar sual tərzinə düzgün riayət etməyiblər. Təbərsi İbni Abbasdan nəql edir ki, ondan qabaq da İsaya belə istəklə müraciə etmişdilər. İsa (ə) Bəni-İsrailə buyurdu: -”Otuz gün oruc tutun. Sonra hər nə istəyirsiz Allahdan alınca istəyin.” Onlar otuz gün oruc tutdular. Sonra İsaya dedilər: -”Ey İsa! əgər biz bir nəfər üçün iş görsəydik, o bizə yemək verərdi. Biz oruc tutub ac qalmışıq. İndi Allahdan istə ki, bizim üçün göydən süfrə nazil etsin.”\nHəzrət İsa (ə) gördü ki, onlar belə bir möcüzəni görmək üçün çox təkid edirlər. Ona görə də başqa bir ünvanla onların istəyini Allahın dərgahına təqdim edərək dedi:\n-”...Pərvərdigara, bizim üçün göydən süfrə (maidə) göndər ki, buradakılar və gələcəkdəkilərimiz üçün bayramlıq olsun...” («Maidə» surəsi, ayə 115).\nBəzi müfəssirlərin nəzərinə görə maidə bazar günü nazil oldu. Elə buna görə də Nəsara (xristianlar) həmin günü bayram etdilər.\nMA İ D Ə N Ə İ D İ\nMaidənin nə olduğu barədə çox söz deyilibdir. İmam Baqir (ə) bir hədisdə buyurur: -”Onda yeddi balıq və yeddi çörək var idi.”\nBəzi təfsirçilərin nəzərincə süfrədə ət və çörək olubdur. Başqaları isə deyir ki, çörək və ətdən başqa hər şey var idi. Əta deyir ki, ət və balıqdan başqa süfrədə hər şey var idi. Ətiyyə Ufi isə deyir ki, süfrədə balıq var idi. Həmin balıqda bütün yeməklərin dadı toplanmışdı. Qutadə isə onun Cənnət meyvəsi olduğunu iddia edir.\nSalman Farsidən rəvayət olunur ki, həvarilər İsadan maidənin nazil olmasını istədilər. Həzrət yun paltar geyinib ağlayaraq Allahın dərgahına dua etdi. İki buludun arasında qırmızı rəngli süfrə nazil oldu. Süfrə aşağı enərək onların qarşısında yerə sərildi. İsa (ə) ağlayıb dedi: -”Ey Əziz Allah! Məni öz dərgahına şükür edənlərdən et. Bu süfrəni bərəkətli et və axırını cəza ilə qurtarma!”\nYəhudilər də süfrəyə tamaşa edirdilər. Hələ süfrədə olan şeydən yaxşı iy hiss etməmişdilər. İsa (ə) ayağa qalxıb dəstəmaz aldı. Sonra dedi: “Bismillihi xəyrir-raziqin.”\nOnlar gördülər ki, balıq bişib və qızardılıbdır. Balıqdan yağ damır, baş hissəsində bir az duz və quyruğunda üzüm sirkəsi, ətrafında isə sarımsaqdan başqa hər cür göyərti düzülmüşdür. Həmçinin süfrədə çörək qoyulmuşdu. Onlardan birinin üstündə zeytun, o birisində bal, üçüncüsündə yağ, dördüncüsündə pendir və beşincisinin üstündə bişmiş ət var idi.\nŞəmun maidəni görən kimi dedi: -”Ya Ruhullah! Bu dünya yeməklərindəndir, ya axirət yeməyidir? İsa (ə) buyurdu: -”Gördüyünüz bu yemək nə dünya, nə də axirət yeməyidir. Bu yeməyi Allah taala öz Qahir qüdrətiylə düzəldibdir. İstədiyiniz bu yeməyi yeyin, təki Allah öz ruzisini sizin üçün artırsın.” Ondan sonra həvarilər İsaya dedilər: -”Ya Ruhullah! Əvvəl siz yeyin, sonra biz də yeyək.” İsa buyurdu: -”Bu xörəyi istəyən birinci ondan yeməlidir.”\nHəvarilər yeməyə əl vurmayıb ondan yeməyə qorxdular. Bu vaxt İsa (ə) fəqirləri, mübtəlaları, xəstə və şil adamları dəvət edib dedi: -”Bu xörəkdən yeyin. Sizin üçün nuş və başqaları üçün bəladır.”\nMin yüz nəfər fəqir, mübtəla, xəstə kişi və qadın o süfrədə yemək yedilər. Hamısı doydu. Sonra süfrə göyə qalxdı. Həmin süfrədə xörək yeyən hər bir şil və xəstə şəfa tapdı. Onda yemək yeyən hər bir fəqir varlandı. Həvarilər və süfrədə yemək yeməyən başqa insanlar peşman oldular.\nMaidə sonralar da nazil olur və varlılar, fəqirlər, kiçik-böyüklər onun başına toplaşırdılar. Bunu görən İsa (ə) onlar üçün növbə qoydu.\nMaidə bir gündə günortadan nazil olur və əsrə qədər qalırdı. Sonra göyə qalxırdı. Nəhayət İsaya vəhy oldu ki, maidə yalnız fəqirlər üçün nazil olur. Bu da varlılara ağır başa gəldi. Şəkk-şübhəyə bais oldu. Onlar başqalarını da şəkkə saldılar. Allah taala İsaya vəhy etdi: “Mən əvvəldə şərt kəsmişdim ki, hər kəs maidəni təkzib etsə əzaba düçar edəcəyəm. İndiyə qədər dünya əhlindən heç kəs belə bir əzaba düçar olmayıbdır.”\nOndan sonra onların arasında 313 nəfər kişi donuz sifətinə düşdülər. Üç gündən sonra da həlak oldular.\nƏta ibni Əbi Rubahın Salman Farsidən nəql etdiyi hədisin xülasəsi bura qədərdir.\nBurada qeyd etmək lazımdır ki, onların donuz surətinə düşüb əzab olunması ixtilaflı məsələdir. Bəzi tarixçilər deyirlər ki, Bəni-İsrail və həvarilərdən heç kəs maidəyə kafir olmadı. Lakin, qeyd olunduğu kimi Əhli-beytin rəvayətləri də bir dəstənin maidəyə kafir olmasına dəlalət edir. Kafir olandan sonra onlar donuz surətinə düşdülər.\nMaidənin nazil olub-olmamasında da ixtilaf vardır. Həsən və Mücahid deyirlər ki, maidə nazil olmadı. Çünki, İsanın (ə) qövmü onun kəsdiyi şərti eşitdilər. İsa (ə) dedi ki, əgər hər kəs maidəyə kafir olsa, ən çətin əzablara düçar olacaq. Onlar qorxub öz xahişlərini geri götürdülər. İsaya dedilər: -”Bizim o maidəyə ehtiyacımız yoxdur.” Buna görə də maidə nazil olmadı.\nLakin, mərhum Təbərsi və başqa alimlərin dediyinə görə onların bu nəzəriyyəsi düzgün deyil. Çünki, Allah taala maidənin nazil olmasına vədə verdi.\n“Biz maidəni sizə nazil edəcəyik.”\nAllah taala da öz vədəsindən boyun qaçırmaz. Bundan əlavə peyğəmbərimizdən, imamlardan və onların səhabələrindən nəql olunmuş çoxlu rəvayətlər də maidənin nazil olduğunu təsdiqləyir.\nİ SANIN ( Ə ) Ə NTAK İ YY Ə D Ə K İ N Ü MAY Ə ND Ə L Ə R İ\nMüfəssirlər “Yasin” surəsinin 13-cü ayədən 27-ci ayəyə qədər təfsirində İsanın Əntakiyyədəki nümayəndələrinin başlarına gələn hadisələri müxtəlif formada nəql ediblər. Biz həmin hadisəni Əli ibni İbrahimin təfsirindən İmam Baqirin (ə) dilindən nəql edirik. Hədisin ravisi Əbu Həmzə Sumalidir. O, deyir: -”Bu ayələrin təfsirini İmam Baqirdən (ə) sual etdim.” Həzrət buyurdu: -”Allah taala iki nəfəri Əntakiyyə camaatının hidayəti üçün göndərdi.” O iki nəfər təbliğə başladılar. Lakin, onların sözləri camaata acıq gəldi. Buna görə də camaat onlarla kobud rəftar etdilər və onları tutub bütxanada həbs etdilər. Allah taala o iki nəfərdən sonra üçüncü şəxsi təbliğ üçün oraya göndərdi.\nElə ki, şəhərə daxil oldu padşahın evini soruşdular. Onu padşahın evinə gətirdilər. Evin qapısı ağzında durub dedi: -”Mən səhralarda ibadətlə məşğul idim. İndi Allah taalaya ibadət etmək istəyirəm.” Bu sözləri padşaha çatdırdılar. Padşah hökm verdi ki, onu bütxanaya salsınlar. O, bir il iki dostu ilə bütxanada qaldı. Sonra dostlarına dedi: -”Nə üçün camaatla yola getmədiniz və onlarla ağır rəftar etdiniz?” Daha sonra padşahın yanına gəldi. Padşah onu görüb dedi: -”Eşitdim ki, sən mənim Allahıma (bütə) ibadət edirsən. İndi mənim qardaşımsan, hər nə hacətin var istə!” O, dedi: -”Mənim heç nəyə ehtiyacım yoxdur. Lakin bilmək istəyirəm ki, bütxanada gördüyüm iki nəfər kimdir və nə üçün həbs olunublar?” Padşah dedi: -”Bu iki nəfər məni din və ayinimdən ayırmaq istəyirlər. Onlar məni başqa bir Allaha ibadət etməyə dəvət edirdilər!”\nO, dedi: -”Ey padşah! Bu çox maraqlı bir mübahisədir. İndi isə o iki nəfəri bura çağırtdır və biz onlarla mübahisə edək. Əgər haqq onlarla olsa biz tabe olarıq, əgər biz haqlı olsaq onlar bizim dinimizi qəbul edərlər.”\nPadşah o iki nəfəri çağıtdırıb məclis qurdu. Həmin kişi onlara üzünü tutub dedi: -”Siz nə üçün gəlmisiniz?” Dedilər: -”Camaatı tək olan Allaha ibadət etməyə çağırırıq. Bir olan Allah yerin-göyün yaradanıdır. Uşağı ana bətnində necə istəsə yaradır. Ağacları bitirir, meyvələri yetişdirir və yağış yağdırır.”\nSoruşdu: -”Camaatı pərəstişinə dəvət etdiyiniz Allah anadan gəlmə kora şəfa verə bilərmi?” Dedilər: -”Bəli.”\nÜzünü padşaha tutub dedi: -”Anadan gəlmə bir kor gətizdir.” Koru gətirəndən sonra onlara dedi: -”Allahınızdan bu kora şəfa istəyin.” Onlar namaz qılıb dua etdilər. Kor şəfa tapdı.\nO, dedi: -”Ey padşah! Başqa bir kor gətir.” Başqa bir koru gətirdilər, o özü səcdəyə getdi. Başını səcdədən qaldıranda kor da şəfa tapdı. Bu vaxt padşaha dedi: -”Dəlil qabağında dəlil.” Yəni bu iki nəfər öz iddialarını sübut etmək üçün dəlil gətirdilər. Mən də dəlil gətirdim. İndi isə hökm ver ki, şil adam gətirsinlər. Şil gətirəndən sonra yenidən o iki nəfər namaz qılıb dua etdilər. Şil şəfa tapdı və yol getməyə başladı. Üçüncü kişi dedi: -”Başqa bir şili gətirin.” Elə ki, şili gətirdilər, o, səcdəyə getdi. Səcdədən başını qaldıranda, o da sağaldı və yola düşdü. Sonra padşaha dedi: -”Bunlar iki dəlil gətirdilər, biz də iki dəlil gətirdik. İndi isə bir iş qalıbdır. Əgər bacarsalar mən onların dinini qəbul edəcəyəm. Eşitmişəm padşahın bir oğlu var idi. O da dünyadan gedibdir. Əgər bunların Allahı sənin oğlunu dirildərsə, mən onların dinini qəbul edəcəyəm.” Padşah dedi: -”Mən də onların dinini qəbul edəcəyəm.”\nSonra onlar dedilər: -”Yalnız bu iş qalıbdır. Padşahın oğlu dünyadan gedib. Siz Allahınızdan istəyin onu diriltsin.” O iki nəfər səcdəyə getdilər. Səcdədə çox qaldılar. Sonra səcdədən baş qaldırıb dedilər: -”İndi isə bir nəfəri oğlunun qəbri üstünə göndər. Sən görəcəksən ki, o dirilib və qəbirdən çıxıbdır.”\nCamaat padşahın oğlunun qəbri üstə getdilər. Gördülər ki, o dirilib və başının torpağını təmizləyir.\nOnu atasının yanına gətirdilər. Padşah soruşdu: -”Ey oğul! Sənin halın necə idi?” Oğlu dedi: -”Mən ölmüşdüm. Birdən iki nəfəri gördüm ki, mənim Allahımın dərgahında səcdə edirlər. Onlar Allahdan istəyirdilər ki, məni diriltsin. Allah da məni diriltdi.” Padşah soruşdu: -”Oğul can! Əgər iki nəfəri görsən tanıyarsanmı?” Dedi: -”Bəli.” Camaatı səhraya apardılar. Hamı tək-tək padşahın oğlunun yanından keçirdi. Padşah dedi: -”Bunlara bax, gör o iki nəfər hansıdır?” Camaatın çoxu onun yanından keçib getdi. Sonra o iki nəfərdən biri gəlib keçəndə dedi: -”Bu o iki nəfərdən biridir.” Yenə də bir dəstə camaat onun qarşısından keçdi. Nəhayət ikinci nəfər də gəldi. Padşahın oğlu dedi: -”Bu da ikinci nəfərdir.”\nÜçüncü şəxs dedi: -”Mən bu iki nəfərə iman gətirdim. Onların dedikləri haqdır.” Padşah dedi: -”Mən də o iki nəfərə iman gətirdim.” Camaat da dedi: -”Biz də onların Allahına iman gətirdik.”\nH Ə VAR İ YYUN\nQabaqkı söhbətlərimizdə İsanın həvariləri haqqında danışdıq. İndi də bu barədə geniş mə‘lumat vermək istəyirəm. Birinci məsələ onların nə üçün “Həvari” adlanmasıdır. Bu haqda bir neçə nəzəriyyə vardır. Bə‘zi alimlər deyir ki, Həvarilər kəlməsinin kökü “Hur da” -xalis ağ deməkdir. Onların işi paltar təmizləmək olduğu üçün bu adı alıblar. Həvarilər ona görə, bu işi seçdilər ki, hər vaxt acırdılar İsaya deyirdilər. İsa (ə) da onlar üçün yerdən, dağdan və daşdan çörək çıxardıb verirdi. Hər vaxt susayırdılar, İsa (ə) əlini yerə vururdu və su çıxırdı. Onlar da su içirdilər. Nəhayət, bir gün İsaya dedilər: -”Ey Ruhullah! Kim bizdən üstün ola bilər? Hər vaxt yemək istəyirik doyuzdurursan, hər vaxt susayırıq sirab edirsən. Sənə iman və mə‘rifətimiz də vardır.” İsa buyurdu: -”Öz zəhmətiylə çörək qazanıb yeyən şəxs sizdən üstündür. “\nOnlar bu sözü eşidəndən sonra camaatın paltarlarını yuyur və pul qazanıb yemək yeyirdilər.\nBaşqa alimlər isə bu kəlmənin onların qəlbinin pak və saf olmasına kinayə olduğunu bildiriblər.\nŞeyx Səduq rəvayət edir ki, Həsən ibni Fəzzal deyir: -”İmam Rzadan (ə) soruşdum ki, nə üçün Həvarilərə “Həvariyyun”(həvarilər) deyirlər? Həzrət buyurdu: -”Camaatın yanında səbəbi bu idi ki, onlar paltarları yuyurdular. Bizim yanımızda isə səbəbi budur ki, onlar özləri pak insanlar idilər. Camaatı da moizə və öyüd-nəsihətlə günaha mürtəkib olmaqdan qoruyurdular.\n“Həvari” kəlməsinin lüğətdə başqa bir mə`nası da vardır. O, da yavər və köməkçi deməkdir. Onlar İsanın də`vətini qəbul etdikləri və ona kömək etdiklərinə görə, həvarilər adlanıblar.\nH ə varil ə rin say ı v ə onlar ı n adlar ı\nOnlar on iki nəfər olublar. İslam rəvayətlərində onların adı yoxdur. Yalnız imam Rza (ə) Casəliqlə mübahisədə buyurub: -”Həvariyyun on iki nəfər idi. Onların ən savadlısı Luqa olubdur. “\nMəta İncilində (onuncu fəsildə) onların adlarını belə zikr ediblər: 1) (Petrus adıyla şöhrət tapmış) Şəm‘un; 2) (Şəm‘unun qardaşı) Anderyas; 3) Yə‘qub ibni Zubdi; 4)( Qardaşı) Yuhənna; 5) Filipis; 6) Bertulma; 7) Tuma; 8) Məta; 9) Yə‘qub ibni Həlfi; 10) Qibi; 11) Şəm‘un Qanuy; 12) Yəhuday İsxeryuti. O, İsanı yəhudilərə satmışdı.\nBernaba İncilində İsanın həvarilərinin adı belə gəlmişdir; 1. Anderus. 2. (Qardaşı) Petrus (balıqçı) 3. Bernaba. 4. Məta (vergi yığan). 5. Yuhənna. 6. Yəqub (hər ikisi Zebdinin oğlanları idilər). 7. Tedavus. 8. Yəhuda. 9. Bertolomas. 10. Filips. 11. Yəqub. 12. Yəhuda İsxeryuti (xain).\nGördüyünüz kimi Luqanın adı heç birində gəlməyib. Bu islami rəvayətlərin İncillərlə olan ixtilaflı yerlərindən biridir. Əgər qeyd etdiyimiz hədisin sənədi mötəbər olsa əlbəttə ki, biz onu təhrifə uğramış İncillərdən üstün tutacayıq. Öncə qeyd etdiyimiz kimi tarixdə və islami\nrəvayətlərdə həvarilər haqqında kifayət qədər məlumat yoxdur. Təkcə rəvayətlərdə İsanın həvarilərlə müəyyən söhbətləri, onlarla etdiyi səfərlər və onlara etdiyi öyüd-nəsihətlər bizlərə irs çatmışdır. Bunlardan ad çəkdiyimiz üçün və daha faydalı olduğundan onların bir neçəsini burada gətiririk.\n1. Kuleyni mərfu sənədli hədisində İsanın həvarilərinə belə buyurduğunu yazır: -”Mənim sizdən bir istəyim var. Mən onu mənim üçün yerinə yetirmənizi istəyirəm”. Dedilər: -” İstəyini yerinə yetmiş bil”. İsa ayağa qalxıb onların ayaqlarını yudu. Həvarilər dedilər: -”Ey Allahın ruhu, biz buna layiq idimik?”. İsa dedi: -”Allahın ən layiqli bəndəsi alim insanın xidmətində duran şəxsdir. Mən sizə qarşı təvazö etdim, siz də mənim kimi camaata təvazö edəsiniz.” Sonra belə buyurdu: -”Hikmət, təvazö və nəfsi sındırmaqla ələ gələr, nəinki, təkəbbürlə. Necə ki taxıl düz yerdə yetişər, nəinki dağ-daşda.”\n2. Şeyx Səduq “Xisal” kitabında imam Sadiqdən(ə) belə nəql edir ki, bir gün həvarilər İsaya belə dedilər: -”Ey xeyir və yaxşılıq öyrədən, bizə öyrət görək ən çətin şey dünyada nədir?” İsa buyurdu: -”Ən çətin şey Allahın qəzəbidir. “Soruşdular: -”Necə Allahın qəzəbindən sapınmaq olar?” Buyurdu: -”Qəzəblənməməklə.” Dedilər: -”Qəzəbin əvvəli və sonu nədəndir?” Həzrət buyurdu: -” Təkəbbür, nəfsin tuğyan etməsi və camaatı kiçik saymaqdandır”.\n3. “Əmali” kitabında imam Rzanın(ə) belə buyurduğu nəql olunur: -”İsa ibni Məryəm öz həvarilərinə buyurdu ki, ey Bəni-İsrail, dininiz sağlam olan zaman əldən çıxmış dünya üçün təəssüflənməyin. Çünki dünyapərəst insanlar dünyaları sağlam və yaxşı olan halda əldən çıxmış dinləri üçün təəssüflənmirlər. “\n4. Şeyx Səduq “Xisal”da imam Zeynulabidindən(ə) belə nəql edir ki, bir gün İsa həvarilərə belə buyurdu: -”Dünya körpüdən başqa bir şey deyil. Sadəcə olaraq ondan keçin, onu düzəltməyə başınızı qatmayın. “\n5. “Əmali”də Tusi imam Sadiqdən(ə) belə nəql edir ki, bir gün İsa öz həvarilərinə belə buyurdu: -”Dünya üçün işləyirsiz, halbuki dünyada işsiz və zəhmətsizdə sizə ruzi yetişir. Axirət üçün çalışmırsınız, halbuki orada zəhmətsiz heç kitə heç nə vermirlər. Ey pis alimlər(nalayiq işlərlə məşğul olan alimlər), əlmuzdu alırsız, amma heç bir iş görmürsünüz. Az qalıb iş tapşıran öz işini istəsin! Hələ sizin qaranlıq qəbrə getməyiniz tezdir. Necə elm əhlisiniz ki, dünya axirətə doğru gedir, siz isə dünyaya üz döndərmisiniz. Ziyanı olan şeyə xeyri olan şeydən daha maraqlısınız. “\n6. Vərram ibni Əbu Faris “Tənbihul-xəvatir”də nəql edir ki, İsa öz həvarilərinə belə buyurdu: -”Ey həvarilər, mən dünyanı sizin üçün üzü üstə yerə yıxdım. Elə olmasın ki, məndən sonra onu yenidən qaldırasınız. Dünyada Allahı itaətsizlik etmək onun alçaqlığındadır. Onun alçaqlığındandır ki, axirət onu tərk etməməklə ələ gəlmir. Dünyanı özünüzə keçid sayın, onu abad etməyə çalışmayın. Bilin ki, hər bir səhvin əsası dünyaya məhəbbətdəndir. Çox şəhvətlər və istəklər insana uzunmüddət qəm-qüssə gətirmişdir. “\n7. Başqa yerdə buyurur: -”Mən sizin üçün dünyanı əldən saldım, siz isə ona mindiniz. Sizinlə onun uğrunda mülk sahibləri və qadınlardan başqa heç kim mübarizəyə qalxmaz. Mülk sahibləri və şahlar, dünyanı onlara versəniz sizinlə işləri olmayacaq, amma qadınlarla oruc tutub namaz qılmaqla onlardan (onların şərrindən) uzaq ola bilərsiniz. “\n8. Həmişə həvarilərə buyurardı: -”Ey həvarilər, günahkarların və itaətsizlərin vasitəsi ilə ilahi dərgahın məhəbbətini qazanın. Onlardan uzaqlaşmaqla Allahın dərgahına yaxınlaşın. İlahi sevinci və razılığı onların qəzəbində axtarın!”.


Azərbaycanlı kinematoqrafçılar Los-Ancelesdə - XALQQAZETI.COM\nAzərbaycanlı kinematoqrafçılar Los-Ancelesdə\nABŞ-ın Los-Anceles şəhərindəki Azərbaycanın Baş Konsulluğunda ABŞ Dövlət Departamentinin Beynəlxalq Ziyarətçilərin Liderlik Proqramı çərçivəsində Los-Ancelesdə səfərdə olan azərbaycanlı kinematoqrafçıların təqdimatı keçirilib. Baş konsulluq və Los-Anceles Beynəlxalq Ziyarətçilər Şurasının birgə təşkilatçılığı ilə keçirilən tədbirdə amerikalı kinoşünaslar, müxtəlif icmaların nümayəndələri, incəsənət xadimləri, diplomatlar və jurnalistlər iştirak ediblər.\nTədbirdə çıxış edən baş konsul Nəsimi Ağayev iştirakçıları salamlayaraq, Azərbaycan kino sənətinin tarixi və inkişaf mərhələləri haqqında ətraflı məlumat verib. Qeyd edib ki, əsası 1898-ci ildə qoyulmuş Azərbaycan kinosu şərəfli yol keçmiş, gözəl sənət əsərləri ortaya qoyaraq, dünya kinosuna bir sıra önəmli töhfələr vermişdir. Bu baxımdan 1943-1945-ci illərdə çəkilmiş "Arşın mal alan" filmi haqqında ətraflı danışıb. N.Ağayev qeyd edib ki, filmin İkinci dünya müharibəsinin ən çətin illərində SSRİ-də dövlət səviyyəsində böyük büdcə ilə çəkilməsinin əsas "səbəbkarları" məhz 1937-ci ildə dahi Üzeyir Hacıbəylinin ölməz əsərini oğurlayaraq Los–Ancelesdə eyni adlı filmi çəkən ermənilər olub. Erməni rejissor Sertag Vartianın çəkdiyi filmdə məzmun dəyişdirilmiş, hadisələrin Şuşada deyil, guya İranda baş verdiyi iddia edilmiş, ən əsası isə Ü.Hacıbəylinin müəllifliyi qeyd olunmamışdı. Məhz bundan sonra Azərbaycanda çəkilən "Arşın mal alan" filmi Azərbaycan və dünya kinematoqrafiyasının ən gözəl incilərindən biri olaraq sonradan dünyanın 130-dan çox ölkəsində uğurla nümayiş etdirilmişdir. N.Ağayev bildirib ki, Heydər Əliyev Fondunun dəstəyi ilə Los-Ancelesdə yüksək peşəkarlıqla rəngli variantı yaradılan film baş konsulluq tərəfindən Hollivudda 2015-ci ildə nümayiş etdirilib. Baş konsul müstəqilliyin bərpasından sonra Azərbaycan kinosunun yeni mərhələyə qədəm qoyduğunu və bir sıra uğurlu filmlərin çəkildiyini qeyd edib.\nLos-Anceles Beynəlxalq Qonaqlar Şurasının prezidenti Canet Elliot çıxışında azərbaycanlı kinematoqrafçıların səfəri haqqında ətraflı danışaraq, sözügedən proqram haqqında geniş məlumat verib. Sonra azərbaycanlı kinematoqrafçılar adından çıxış edən kinorejissor Cəfər Axundzadə Los-Ancelesə səfərin olduqca məhsuldar keçdiyini, səfər müddətində müxtəlif yerli kinostudiyalarda olduqlarını və kinoşünaslarla maraqlı fikir mübadilələri apardıqlarını diqqətə çatdırıb.\n2 Oktyabr 2019 22:13 - XƏBƏRLƏR


50+ faydalı vərdiş. Açıq havada daha çox vaxt keçirin | Umico Live\nMay 11, 2021 1505 views0\nHər gün gəzintiyə çıxmaq vərdişinin yaranmağı üçün öz üzərindəki səylər başqa heç nə lazım deyil. Bütün gün ən azı 20 dəqiqə gəzmirsinizsə, çox şey itirirsiniz. Kreativ düşünmək və konsentrə olmaq qabiliyyəti kəskin şəkildə azalır, stress isə, əksinə, artır. Gəzmək əslində yaradıcı böhran və bir çox xəstəliklərin qarşısının alınması üçün bir vasitə ola bilər. Psixoloqlar və sağlamlıq tədqiqatçıları, mütəmadi olaraq açıq havada vaxt keçirmək üçün getdikcə daha çox səbəb tapırlar.\nHəyatınızı yaxşılığa doğru dəyişə bilməyiniz üçün “50+ faydalı vərdiş” layihəsini yaratdıq. Nestle Fitness ilə birlikdə, həyat keyfiyyətini həqiqətən yaxşılaşdıra biləcək bir sağlam vərdişdən danışacayıq. Tətil həftəsi həyatınıza yeni sağlam vərdişi tətbiq etmək üçün əla bir fürsətdir. Təmiz havada daha çox gəzin – çox sadə, xoş və hər cəhətdən faydalıdır.\nHər gün ən azı 20 dəqiqə (və ya daha çox) təmiz havada gəzin. Mümkünsə parka gedin və həftə sonu bir gün şəhərdən kənara çıxıb özünüzə “meşə vannaları”nı hazırlamağa çalışın. Təbiətdə keçirdiyiniz vaxt qarşıdakı həftə üçün enerji yığmağınıza kömək edəcəkdir.\nTəbiətdə mütəmadi gəzintilər sizi daha sağlam edəcək: aktiv qan dövranı sayəsində baş və oynaq ağrıları aradan qalxacaq.\nTəbiət stress, narahatlıq və depressiyanın öhdəsindən gəlməyə kömək edir. Statistikaya görə, böyük şəhərlərin sakinləri depressiyaya kənd yerlərində yaşayanlardan 20-40% daha çox həssasdırlar.\nGəzinti ömrünüzü uzadır: hər gün təbiətdə ən az 10 dəqiqə vaxt sərf edirsinizsə, vaxtından əvvəl ölüm riskini 15%, qocalıq demensiyasını 30%, ürək xəstəliyini 35% və diabeti 40% azaltmış olursunuz.\nTəmiz havada vaxt keçirtmək qandakı oksigen səviyyəsini artırır. Bu, yalnız fiziki fəaliyyətimizə deyil, zehni qabiliyyətlərimizə də yaxşı təsir göstərir: yaddaş yaxşılaşır, diqqət cəmləşir.\nGəzinti yuxunu daha sağlam edir. Yuxusuzluqdan əziyyət çəkirsinizsə, axşam gəzintisinə ehtiyacınız var.\n“Özünü pis hiss etdiyin zaman təbiəti dinlə. Dünyanın səssizliyi milyonlarla lazımsız sözdən daha yaxşı sakitləşdirir”.\nŞəhərdə yaşayırsınız? Təbiətdə gəzin\nPsixoloqlar uzun müddətdir şəhər həyatının beyinə mənfi təsir etdiyindən şübhələnirlər. Şəhər və kənd sakinlərini müqayisə edən 20 araşdırma zamanı məlum oldu ki, şəhərlərdə affektiv pozulmalara və nevrozlara 40% daha çox rast gəlinir.\nBeyninizi təbiəti sevib sevməməyiniz maraqlandırmır. İşdən əvvəl hər birimiz üçün yaşıllıq olan bir yerdə gəzmək çox yaxşı təsir edir. Səbəb isə budur. Esseks Universitetinin İngilis alimləri maraqlı bir fakt aşkarladılar. Bir insan stress yaşamadan əvvəl təbiət mənzərələrini sehr edərsə, təbiət əvəzinə, stressdən əvvəl şəhər mənzərələrini sehr edəndən daha sürətli özünə gəlir. Birinci vəziyyətdə daha sürətli sağalırıq, parasempatik sinir sistemimiz işə düşür və bu da sakitləşməyimizə kömək edir. İnsanların şəhərlərə köçdüyünü düşündükdə, təbiətdə gəzintilər getdikcə daha vacib hala gəlir.\nTəbiətdə daha çox vaxt keçirməyin 10 səbəbi\nSəbəb 1. İmmunitetinizi artırırsınız\nTəbiət immunitet sistemimizi fitontsidlərlə gücləndirir. Bu maddələri ehtiva edən meşə havası ilə nəfəs almaqla patogen bakteriyaların böyüməsinə və inkişafına maneə törədirsiniz. Meşədə gəzmək həm də bədəndəki şiş hüceyrələrini məhv etməyə qadir olan təbii “qatillərin” sayını və fəaliyyətini artırır. Alimlər tərəfindən aparılan araşdırmalar da təbiətdə vaxt keçirməyin çox sayda xəstəlik ehtimalını azaltdığını təsdiqlədi. Bunlara depressiya, diabet, piylənmə, ADSH (diqqət və hiperaktivlik çatışmazlığı sindromu), ürək-damar xəstəlikləri və digərləri daxildir.\nSəbəb 2. Bu, stressi azaltmaq üçün ən yaxşı yollardan biridir.\nŞübhəsiz ki, özünüz də təbiətdə gəzdikdən sonra necə sakitləşdiyinizi hiss edirsiniz. Bunun elmi bir məntiqi var: təbiətdə gəzəndə ürək döyüntüləri azalır və kortizol (stress hormonu) səviyyəsi azalır. Yaponiyada stressdən azad olmaq üçün həkimlər tərəfindən “meşə hamamları” tövsiyə olunur. 1982-ci ildə təbiətə qaça bilməmək stressi ilə ilk üzləşən Yaponlar oldu. Artıq o dövrdə, Doğan Günəş Ölkəsinin əhalisinin təxminən 93% -i məhz şəhərlərdə yaşayırdı, buna görə meşə təsərrüfatı idarəsi xəstəliklərin qarşısını almaq üçün meşədə gəzməyi və “sinrin-yoku” (yəni “meşə hamamları”) qəbul etməyi təklif edirdi. “Meşə hamamları” termini meşə atmosferinin hər beş hiss ilə qavrayışını göstərir: görmə, qoxu, toxunma, dad və eşitmə.\nSəbəb 3. Təbiət bizi depressiya və narahatlıqdan qoruyur\nBöyük şəhərlərin sakinləri depressiyaya kənd yerlərində yaşayanlardan 20-40% daha çox meyllidirlər. Meşədə gəzmək narahatlığı azalda və pis əhval-ruhiyyədən qurtara bilər. Stenford Universitetinin tədqiqatçıları meşədə bir saat yarım gəzməyin beynin mənfi duyğulardan və depressiyadan məsul olan hissəsinin fəaliyyətini azaldığını aşkarladılar.\nSəbəb 4. Təbiətdə gəzmək konsentrasiyanı artırır.\nBeyin sanki söndüyünü və heç bir şey üzərində cəmləşə bilməyəcəyiniz hisslərlə tanışsınızsa, təbiətə gedin. Bu vəziyyətə zehni yorğunluq deyilir və gəzinti sizi mütləq xilas edəcəkdir. Bir təcrübə zamanı, tədqiqatçılar iştirakçılara konsentrasiyasını inkar edən yorucu tapşırıqlar verdi. Sonra birinci qrupa təbiətdə, ikincisinə – şəhərin ətrafında gəzmək təklif edildi, üçüncü qrup isə heç yerə getmədən sadəcə istirahət etdi. Bir müddət sonra iştirakçılara başqa bir tapşırıq verildi – səhvləri tapmaq və düzəltmək. Ən yaxşı nəticələr təbiətdə gəzənlər tərəfindən göstərilmişdir. Bu səbəbdən, diqqət və hiperaktivlik çatışmazlığı sindromu olan uşaqların gündə ən az 20 dəqiqə təbiətdə gəzməsi çox vacibdir.\nSəbəb 5. Yaradıcı düşüncəni stimullaşdırır.\nStenford tədqiqatçıları gəzməyin yaradıcılığı artırdığını tapdılar. Gəzərkən və oturarkən insanların yaradıcılığını öyrənirdilər. Birinci halda, bir insanın yaradıcılıq potensialı orta hesabla 60% artdı. Tədqiqat, bu təsirin, adam gəzdikdən bir müddət sonra işə oturduğu zaman belə davam etdiyini göstərdi.\nDarvinin bir problem üzərində işləyərkən gəzdiyi və düşündüyü dörddə bir mil uzunluğunda olan sevimli “qum yolu” var idi. Bəzən həll etmək istədiyi problemin cavabını tapmaq üçün keçməli olduğu həmin yoldakı döngə sayı ilə izah edirdi.\nÇarlz Dikens nahardan sonra hər gün üç saat gəzirdi və gəzintilərində müşahidə etdiklərini əsərlərinin səhifələrində əks etdirirdi.\nÇaykovski üçün iki saatlıq gəzinti kifayət edirdi və heç vaxt ondan tez qayırmırdı, çünki düşünürdü ki, 120 dəqiqədən az gəzdiyi təqdirdə xəstələnə bilər.\nBethoven də axşam yeməyindən sonra uzun gəzintiyə çıxırdı və özü ilə həmişə qələm və kağız götürürdü, birdən nədənsə ilhamlanar.\nİmmanuel Kant hər gün eyni vaxtda şəhər meydanında gəzirdi.\nSəbəb 6. Görmə üçün faydalıdır, xüsusilə uşaqlar üçün.\nMiopiya çox vaxtı açıq havada keçirən uşaqlarda daha az olur. Həftədə əlavə bir saatlıq gəzinti miyopiyanın inkişaf riskini təxminən 14% azaldır. Tayvanda maraqlı bir tədqiqat aparıldı: miyopiyadan əziyyət çəkən uşaq sayının təxminən eyni olduğu yaxınlıqdakı iki məktəbi müşahidə etdilər. Yalnız bir məktəbin rəhbərliyi şagirdlərdən tətil zamanı çöldə daha çox vaxt keçirmələrini istədi. Bir il sonra miyopiyalı uşaqların bu məktəbdəki payı 8.41%, ikincisində isə 17.65% təşkil etdi.\nSəbəb 7. D vitaminin səviyyəsi yüksəlir\nHər kəs bilir ki, D vitamini bədənin günəşdən gələn ultrabənövşəyi şüaların təsiri ilə öz-özünə istehsal olunan yeganə vitamindir. Elm adamları D vitaminini “ən vacib vitamin” olaraq da adlandırdılar. Bədənimizdəki demək olar ki, bütün metabolik prosesləri tənzimləyir. Hər şeydən əvvəl gənc uşaqlar, hamilə qadınlar və qocalar üçün vacibdir. D vitamini çatışmadığı zaman bədənimizlə nə baş verir? Müvəqqəti xəstəliklərimiz xroniki xəstəliklərə çevrilir. Buna görə gəzintilərinizi daha sağlam edin: həftədə ən azı üç dəfə açıq geyimdə 10-15 dəqiqə ərzində günəşin altında olun. Profilaktik qaralma üçün səhər və axşam saatlarında, ultrabənövşəyi şüalanmanın hələ çox aktiv olmadığı zaman gəzmək daha yaxşıdır. Əlbəttə bunu açıq havada etmək daha xoşdur!\nSəbəb 8. Yuxu daha sağlam olur\nGünəş şüaları melatonin səviyyəsinə və təbii sirkadiyalı ritmə təsir edir, yəni günəş işığı bədənin daxili saatını tənzimləməyə kömək edir. 30-60 dəqiqə birbaşa günəş süaları altında keçirin, yuxu problemləriniz azalacaq. Həm də küçədə və təbii işıq olan otaqlarda çox vaxt keçirən insanlar gündə orta hesabla 46 dəqiqə daha çox yatırlar. Bu barədə The Journal of Clinical Sleep Medicine-də dərc olunan bir tədqiqatda deyilir. Əlbəttə, yuxusuzluqdan əziyyət çəkirsinizsə, axşam gəzintisinə ehtiyacınız.\nSəbəb 9. Təbiət sağaldır\nTəbii günəş işığına məruz qalma ağrıları azalda bilər və sağalmağa kömək edə bilər. Tədqiqatçılar, onurğa əməliyyatı edilən xəstələrin günəş işığına məruz qaldıqdan sonra ağrı və stress səviyyələrində bir azalma yaşadıqlarını tapdılar. Günəşdə 46% daha çox vaxt sərf edən xəstələr saatda 22% daha az ağrı kəsici dərman qəbul etdi.\nSəbəb 10. Təbiət bizi xoşbəxt edir\nTəbiətlə, tez-tez “xoşbəxtlik hormonu” adlandırılan serotonin səviyyəsi yüksəlir. Suyun yaxınlığında gəzirsinizsə, təsir artır.\nSəhər və ya axşam gəzintilərinə vaxtınızın olmadığını deyə bilərsiniz, ancaq bu yalnız bir xəyaldır. Səhər, nahar vaxtı və ya yatmadan əvvəl ən azı 20 dəqiqəlik gəzintidən başlayın. Tezliklə özünüz gəzinti vaxtını artırmaq istəyəcəksiniz.


Bugün 2020-06-07 10:35\n“Qara Dənizə İqtisadi Əməkdaşlıq Təşkilatı (QDİƏT) ilə hansısa yeni layihə yoxdur. Azərbaycan tərəfi dəfələrlə bildirir ki, QDİƏT layihəyönümlü olsun. Lakin təşkilatın nə maliyyə vəsaiti, nə ekspertləri, nə də başqa imkanları var”.\nBunu “Report”a açıqlamasında Azərbaycan xarici işlər nazirinin müavini Mahmud Məmmədquliyev deyib.\nO bildirib ki, enerji və nəqliyyat sahəsi ilə bağlı layihələri Azərbaycan tərəfi həyata keçirir: “QDİƏT-in burada heç bir rolu yoxdur. Enerji layihələrində Bolqarıstan, Albaniya da iştirak edəcək. Təbii ki, bunun da təşkilata heç bir aidiyyatı yoxdur”.\nM.Məmmədquliyev qeyd edib ki, təşkilat səhiyyə nazirlərinin görüşünü təşkil etmək niyyətində olub, lakin bu alınmayıb: “Çünki buna maraq yoxdur. Elə digər məsələlərə də maraq yoxdur. İki-üç ölkənin nümayəndəsinin gəlməsi ilə İşçi qrupunun iclasını keçirdiklərini bildirirlər. Bunları da açıq şəkildə deyən yoxdur. Təşkilatın sədri nəyisə etməyə çalışır. Hər şey göz önündədir”.\nNazir müavini qeyd edib ki, təşkilatın yaranmasının müddəti 25 il olsa da, hansısa ciddi layihə həyata keçirməyib. Onun sözlərinə görə, regionda sabitlik, sülh və təhlükəsizlik olmasa, heç bir iqtisadi inkişaf olmayacaq: “Bu gün əsas neqativ hal təşkilatın əhatə etdiyi regionda 4 münaqişənin olmasıdır. Bura Dağlıq Qarabağ münaqişəsi, Gürcüstan, Moldova və Ukraynadakı vəziyyət aiddir. Bəzən bizi dəstəkləyir, bəzən də rəsmi olmasa da çıxışlardan sonra yaxınlaşıb düz danışdığımızı bildirirlər. Digərləri isə bunu açıq şəkildə deyə bilmir. Bu, tək siyasi məsələ deyil. Bəziləri regionda mövcud olan problemləri siyasi məsələ adı ilə müzakirəyə çıxarmır”.\nKateqoriya : SİYASƏT Baxış sayı : 911\n“Özünlə fəxr et”\nPaşinyanın təxribatları: danışıqlar...\nİlham Əliyevin prezidentliyi dövrün...\nOljas Süleymanov azərbaycanlıları ö...


“Binə” və “Sədərək” ağır günlərini yaşayır, mağazalar boşalır... » BolgeXeber.Com -Bölgələrdən xəbəriniz olsun!\nBolgeXeber.Com » Ölkə » “Binə” və “Sədərək” ağır günlərini yaşayır, mağazalar boşalır...\n“Binə” və “Sədərək” ağır günlərini yaşayır, mağazalar boşalır...\nOxunub: 1 056 Satıcıların əsas problem yer pullları, başqa sözlə, icarə haqları ilə bağlıdır\n“Binə” və “Sədərək” ağır günlərini yaşayır,\nUşaq geyimlərinin satışı ilə məşğul olan Nizami isə 40 kvadratmetrlik mağazaya 3000 manat aylıq ödədiyini deyir: “Bankdan kredit götürüb maşın almışam. Hər gün avtobusla gedib-gəlmək mümkün olmurdu, həm də malları daşımaq üçün maşın lazım idi. İndi krediti vaxtında ödəyə bilmirəm. Dollar bahalaşdı, alver öldü. Bir tərəfdən yer haqqı, bir tərəfdən isə kredit - çıxılmaz vəziyyətdə qalmışam. Mağazanı təhvil verib piştaxta götürmək istəyirəm”.\n“Qeyd etməyi lazım bilirik ki, “Sədərək” ticarət mərkəzi nəinki ölkəmizin, eləcə də yaxın Şimali Qafqazın ən böyük və yaraşıqlı ticarət mərkəzlərindən biridir. Əhatə etdiyi ərazidə kifayət qədər ekoloji tarazlıq mövcuddur. Ətraf yaşıllıq içindədir. İçməli və suvarma suları çəkilib. Tikililər müasir kondisioner və havalandırma sistemi ilə təmin edilib. Kanalizasiya sistemi var. Ticarət mərkəzinin ərazisində ibadət etmək üçün böyük, yaraşıqlı məscid fəaliyyət göstərir” - deyə həmin müraciətdə bildirilirdi.\nBir tərəfdə gördüyümüz alıcısı olmayan boş bazar, bağlanan dükanlar və narazı satıcılar, digər tərəfdə isə razılıq edən sahibkarlar... Nəticə çıxarmaq çətin deyil.


Pedalla! - Bildirchin.az\nAna səhifə Araşdırma Pedalla!\nVelosiped sürməyi çox sevirəm! Üzünə vuran küləklə bütün mənfi enerjin də uçub gedir sanki… Bəs bu velosipedlər nə zaman kəşf edilib? Gəlin birlikdə velosiped tarixini öyrənək!\n1493-cü ildə Leonardo Da Vincinin eskizini tapdıqdan sonra velosiped düzəltməyə başlanıldı. 16-cı əsrdə indiki kimi rahat olmasa da daha çox velosipedlər istifadə edilməyə başlanıldı. Bu kəşfə qədər atlar ən rahat ictimai nəqliyyat vasitəsi sayılırdı.\nAlman baron Karl von Drais müasir velosipedə bənzər kəşfini 19-cu əsrdə etdi, ancaq bunu işə salmaq üçün, ayaqlarını hərəkət etdirmək lazım gəlirdi. Dandy Horse tərəfindən İngiltərə də Karlın kəşfi daha da inkişaf etdirildi. Bu velosipedlər 1860-cı ilə qədər istifadə edildi. Daha sonra velosipedin rahat növü ixtira edildikdən sonra, aradan qaldırıldı.\nPierre Michaux və Pierre Lallemen Dandy Horse tərəfindən ixtira edilən pedalları və velosipedin daha rahat tərəflərini incələdikdən sonra Boneshaker icad olundu. Qarşıdakı təkər daha böyük idi və əvvəlki ixtiralardan daha rahat sayılırdı.\nJohn Kemp Starley 1885-ci ildə rahat və indikinə bənzər velosipedi kəşf etdi. Bununla da Velosipedlərin qızıl dövrü başladı. Əsas nəqliyyat vasitəsi kimi istifadə edilən velosipedlərin görünüşü standartlaşdı. Daha sonra daha ucuz və rahat materiallardan hazırlanan velosipedlər artıq hamı üçün ən rahat olan idi. Beləliklə də geniş yayılan rahat nəqliyyat vasitəsi bugünkü günümüzə qədər gəlib çıxdı.\nAzərbaycanda daha çox idman etmək üçün, əyləncə üçün istifadə edilsə də bir çox ölkələrdə indi də nəqliyyat vasitəsi kimi istifadə olunur. Çox ümid edirəm ki, bizdə də qısa zamanda belə olacaqdır.\nƏvvəlki Məqalə“Grinch” geri döndü!


“Dövlətimizin mövqeyini azsaylı mitinq cəhdləri ilə zəiflətməyin”\nAzərbaycan Ordusu döyüşdə yüksək dəqiqlikli silahlardan istifadə edir ki, sivillərə zərər vurmasın - Hərbi ekspert\nBAXCP sədri: “İqtidar partiyasının dəstək vermədiyi halda, onminlərin, yüzminlərin iştirakı ilə kütləvi aksiyanın keçirilməsi mümkün deyil”\nBütöv Azərbaycan Xalq Cəbhəsi Partiyasının (BAXCP) sədri, millət vəkili Qüdrət Həsənquliyev partiyanın mətbuat xidmətinə açıqlamasında bəzi müxalifət partiyalarının Dağlıq Qarabağla bağlı mitinq keçirmək təşəbbüsünə münasibət bildirib.\nBAXCP sədri deyib: “Azərbaycanda real vəziyyət ondan ibarətdir ki, iqtidar partiyasının dəstək vermədiyi halda, onminlərin, yüzminlərin iştirakı ilə kütləvi aksiyanın keçirilməsi mümkün deyil. Hesab edirəm ki, biz Dağlıq Qarabağla bağlı əgər mitinq təşkil etmək istəsək, bu aksiyaya gərək ən azı 100 min adam toplaşsın. Çünki belə aksiyaları ermənilər də, regionda marağı olan dövlətlər də izləyir. Bu səbəbdən də düşünürəm ki, azsaylı insanlarla Dağlıq Qarabağla bağlı aksiyanın keçirilməsi, prosesə müsbət töhfə vermir, əksinə Azərbaycanın mövqelərini xeyli dərəcədə zəiflədir. Dağlıq Qarabağla bağlı son razılaşdırılmış aksiyaya az sayda insanın gəlməsi bunu bir daha təsdiqlədi. İndiki məqamda belə bir mitinqin keçirilməsi heç bir effekt verməyəcək. Yaxşı olardı ki, mitinq təşəbbüsü ilə çıxış edən insanlar iqtidar partiyası ilə danışıqlar aparsınlar. İqtidar partiyası razılıq verərsə, bu mitinqə xalq kütlələrinin gəlməsi və gətirilməsi mümkün olacaq. Xalqımız bu problemin həllini iqtidarın ixtiyarına buraxıb. Əlbətdə əgər ədalətsiz, yaxud Dağlıq Qarabağın itirilməsinə gətirib çıxaran hər hansı bir sənədin imzalanması gündəmə gələrsə, əminəm ki, vətəndaşlarımız buna “yox” deyər. Amma indiki şəraitdə xalq bu istiqamətdə hər hansı bir təşəbbüs göstərməkdən uzaq görünür. Mitinqin təşkilatçıları bunu gərək mütləq nəzərə alsınlar. Doğrudur, bəzən “fit müxalifəti” adlandırdığımız düşərgənin liderləri bildirirlər ki, “xalq iki dəfə bu məsələ ilə bağlı öz sözünü deyib, küçələr çıxıb”. Buna nümunə olaraq, 1988-ci ilin fevralında Bakıda keçirilən mitinqi və Türkiyə Hərbi Hava Qüvvələrinə məxsus təyyarələrin Bakı səmasında uçuçu zamanı xalqın küçə və meydanlara axışmasını göstərirlər. Amma unudurlar ki, 1988-ci ilin fevralında keçirilən aksiyaya həmin dövrün rəhbərliyi dəstək vermişdi. Yəni respublika rəhbərliyinin birbaşa təşəbbüsü ilə tələbələr küçələrə axışmışdılar. Mən prosesin birbaşa iştirakçısı kimi bunu deyirəm. O ki, qaldı Türkiyə təyyarələrinin Bakı səmasında uçuşu zamanı insanların küçə və meydanlara gəlməsinə, bunu Yeni Azərbaycan Partiyasının təşkil etdiyini hamı bilir.\nQeyd edim ki, xalqımızın siyasi inkişaf səviyyəsi xalqın özünün siyasi proseslərdə aktiv rol almaq və fəal oyunçuya çevrilmək perspektivini indiki məqamda mümkünsüz edir. Qənaətimə görə, bu məqamları hər kəs nəzərə almalı və dövlətimizin mövqeyini azsaylı mitinq cəhdləri ilə zəiflətməməlidir. Bizim tələsməyimiz və darıxmağımızla heç nə həll olunmur. Azərbaycanda cəmiyyətin inkişafı prosesi gedir. Ümid edirəm ki, islahatlar bu prosesi bir az da sürətləndirəcək. Sadəcə zamanı gözləmək və xalqla işləmək lazımdır.\n27 Noyabr 2019 16:34 1 400\n23 Oktyabr 2020 14:12 77\n23 Oktyabr 2020 14:10 84\n23 Oktyabr 2020 13:59 98\n23 Oktyabr 2020 13:58 91\nMN: Düşmənin qüvvə və vasitələri darmadağın edilib, mövqelərinə zərbələr endirilib\n23 Oktyabr 2020 13:51 98\n23 Oktyabr 2020 13:48 98\n23 Oktyabr 2020 13:43 98\n23 Oktyabr 2020 13:41 98\nAzərbaycan Xalq Cümhuriyyəti dövründə dövlət idarəçiliyi\n23 Oktyabr 2020 13:33 98\nOrdumuza təslim olan mayor erməni xalqına müraciət edib: “Uşaqlarımızı Azərbaycan ərazisində döyüşməyə buraxmayın”\n23 Oktyabr 2020 13:21 112\nKürd əsilli muzdluların Ermənistan tərəfdə döyüşdüyü təsdiqlənib\n23 Oktyabr 2020 13:17 112\n23 Oktyabr 2020 13:06 119\nƏlcəzair və Misir mediası Gəncə terrorundan yazıb\nİranla həmsərhəd ərazilərin işğaldan azad olunması hər iki ölkənin iqtisadi-siyasi münasibətlərinə böyük təkan verəcək\nÖlkəmizin haqlı mövqeyinin beynəlxalq ictimaiyyətə çatdırılmasında Mehriban Əliyevanın çağırışları əhəmiyyətli rol oynayır - Siyasi şərhçi\n“Gürcüstan-Azərbaycan əlaqələri əsrlərə dayanan dostluq və qardaşlıq əsasında qurulub”\nMarneulidə Gəncə terrorunun qurbanları yad edilib\nSoltan Məmmədov fransalı həmkarı ilə Dağlıq Qarabağdan danışıb


SOCAR AQŞ Tələbə Təqaüdü Müsabiqəsinin qaliblərini elan edib - AZƏRTAC – Azərbaycan Dövlət İnformasiya Agentliyi\nSOCAR AQŞ Tələbə Təqaüdü Müsabiqəsinin qaliblərini elan edib\n2018-2019-cu tədris ili üçün SOCAR AQŞ-nin Tələbə Təqaüdü Müsabiqəsinin seçim mərhələsi yekunlaşıb.\nSOCAR AQŞ-dən AZƏRTAC-a bildirilib ki, müəssisənin yaxından əməkdaşlıq etdiyi Azərbaycan Dövlət Neft və Sənaye Universitetinin və Bakı Ali Neft Məktəbinin (BANM) neft-qaz mühəndisliyi ixtisası üzrə təhsil alan sonuncu kurs tələbələri müsabiqədə fəal iştirak edib. Müəssisənin rəhbərliyinin təmsil olunduğu münsiflər heyəti ilkin mərhələni uğurla keçmiş 15 namizəd arasından qalibləri seçib.\nMüsabiqənin qalibləri Azərbaycan Dövlət Neft və Sənaye Universitetinin qaz-neft mədən fakültəsinin IV kurs tələbələri Səbinə Bəşirova və Nərminəxanım Bədirxanova, eləcə də BANM-in neft-qaz mühəndisliyi fakültəsinin V kurs tələbələri Gülşən Cabbarzadə və Zərinə Əkbərova olub.\nQaliblərlə görüşdə SOCAR AQŞ–nin baş direktoru Ramin İsayev tələbələri əldə etdikləri nailiyyət münasibətilə təbrik edərək deyib: “Müəssisənin 2018-2019-cu tədris ili üzrə elan etdiyi Tələbə Təqaüdü Müsabiqəsində iştirak edən tələbələrin seçim prosesi əvvəlki illərlə müqayisədə xeyli çətin olub. Budəfəki iştirakçılar çox yüksək bilik göstəriciləri nümayiş etdiriblər. Qaliblər aldıqları aylıq təqaüddən başqa, həmçinin gələcəkdə SOCAR AQŞ-də karyera qurmaq imkanlarından yararlana biləcəklər”.\nAzərbaycan Dövlət Neft və Sənaye Universitetinin prorektoru Qasım Məmmədov builki Tələbə Təqaüdü Müsabiqəsində universitetin 2 tələbəsinin qalib elan edilməsinin qürurverici olduğunu bildirib: “SOCAR AQŞ ilə əməkdaşlıqdan məmnunluğumuzu ifadə edərək tələbə və məzunlarımızın vaxtaşırı olaraq müəssisənin elan etdiyi layihə və müsabiqələrdə iştirakını alqışlayırıq. Davamlı inkişaf tempinə məxsus müəssisədə istehsalat təcrübəsi keçmək, müsabiqənin qalibi olmaq və karyera qurmaq hər bir tələbənin arzusudur”.\nAZERTAG.AZ :SOCAR AQŞ Tələbə Təqaüdü Müsabiqəsinin qaliblərini elan edib


Bu ailəni qorumaq üçün uşaqları internata göndərəcəklər - Azinforum.az İnformasiya Portalı\nAna səhifə / Sosial / Bu ailəni qorumaq üçün uşaqları internata göndərəcəklər\nBunu Sputnik Azərbaycan-a “Təmiz dünya” İctimai Birliyinin sədri Mehriban Zeynalova bildirib.\nHazırda 8 yaşlı Əli, 7 yaşlı Kamilla, 5 yaşlı Emiliya və 3 yaşlı Emin Əhmədovlar “Təmiz dünya”nın sığınacağında məskunlaşıblar.\n“Görünür uşaqlar ondan ötrü çox darıxmışdılar. Çünki dərhal onun boynuna atıldılar. Böyük uşaq ümumiyyətlə atasından ayrılmadı. Kişi çox həlim xasiyyətli, xeyirxah insandır, bunu uşaqları ilə rəftarından da görmək olar. Mən deməzdim k, o, uşaqlarına əl qaldırır. Biz böyük oğlanı atası ilə buraxdıq. Hazırda sığınacaqda Əhmədovlar ailəsinin üç uşağı qalır.” — deyə Zeynalova bildirib.\n“Uşaqlar bildirdilər ki, valideynləri xəstədir. Ata sidiyini saxlaya bilməməkdən əziyyət çəkir, ana isə psixi çatışmazlıqdan. Böyük oğlanın sözlərinə görə, qadın antidepresantların hesabına ayaq üstə durur. Lakin hər iki valideyn işləyir. Ata çilingər, ana isə qabyuyandır. Onlar ailələrini bir şəkildə dəstəkləməyə çalışırlar. Ailə çox kasıbdır və onların yardıma ehtiyacı var. Ata etiraf edir ki, onlara çətindir. Adi mənzildə yaşayırlar. Səhərlər qazanc dalınca gedirlər, uşaqlar isə evdə tək qalırlar. İşə gedəndə qapını arxadan bağlayırlar. Uşaqlar küçəyə icazəsiz çıxdıqları üçün cəzalandırılıblar. Ata hətta maraqlanıb ki, biz nə qədər müddət uşaqları sığınacaqda saxlayacağıq” — deyə Zeynalova bildirib.\nOnun sözlərinə görə, uşaqlar hələlik sığınacaqda qalacaqlar. Valideynləri söz veriblər ki, uşaqların sənədlərini gətirəcəklər. “Təmiz dünya” bu barədə dövlət orqanlarını məlumatlandırıb. Daxili İşlər Nazirliyi uşaqlara müvafiq internat-məktəb müəyyən etməyə çalışır ki, valideynləri həftədə bir dəfə uşaqlarını görə bilsinlər. Uşaqlar əvvəllər məktəbə getmədikləri üçün yaşıdlarından çox geri qalırlar. Bu ilin sentyabrından etibarən böyük uşaqlar məktəbə gedəcəklər.\n“Ailəyə kömək etmək lazımdır. Uşaqlar valideynləri ilə birlikdə olmalıdırlar. Burada məişət zorakılığı faktı müəyyən edilməyib. Hiss olunur ki, valideynlər sağlam ailə formalaşdırmaq istəyirlər, lakin müvəffəq ola bilməyiblər” — deyə hüquq müdafiəçisi əlavə edib.\nÖncəki Seçkidən sonra Nazirlər Kabineti ləğv olunacaq\nNövbəti ATƏT PA-nın komitə sədri Əziz Orucovun azadlığa buraxılmasını alqışlayıb


C.Battonun ikinci ardıcıl qələbəsi – Formula1 Azərbaycanda\nC.Battonun ikinci ardıcıl qələbəsi\n07 Aprel, 17:40\nCenson Batton bu gün Malayziya Qran Prisində qələbə qazanıb, uğursuz starta, çətin hava şəraiti və komandanın qəbul etdiyi səhv taktiki […]\nCenson Batton bu gün Malayziya Qran Prisində qələbə qazanıb, uğursuz starta, çətin hava şəraiti və komandanın qəbul etdiyi səhv taktiki seçimlərə baxmayaraq, britaniyalı sürücü yarışın rəsmi dayandırıldığı an finiş xəttini birinci keçib. Leysan yağış üznüdən yarış dayandırıldığına və yarış məsafəsinin 75%-dən azı qət edildiyi üçün Batton cəmi 5 xal qazanıb…\nCenson Batton: “Bu həqiqətən maarqlı yarış idi! Mən pis start aldım, məncə, təkərlər yaxşı qızmadığından belə oldu, yarışın əvvəlində mən izafi dönüşlüklə mübarizə aparırdım, sonra vəziyyət düzəldi və mən əvvəl 4-cü yerə, sonra isə 3-cü yerə çıxdım. Pit-stopdan sonra isə birinci oldum. Maşın çox sürətli idi və mən ondan çox razıyam.\nSonra isə yağış başlandı və düzgün təkər seçimi etmək çox çətin idi. Biz əvvəl güclü yağış təkəri seçdik, təkər çox tez dağıldı, sonra biz gördük ki, məndən arxada Timo Qlok keçid təkərlərlə sürətlə mənə yaxınlaşır, ona görə də biz onun kimi etdik. Keçid təkərlər cəmi bir dövrə vurduqdan sonra yağış gücləndi və mən yenidən təkər dəyişməyə yollandım. Amma yaratdığım fərq elə böyük idi ki, mən yenə də lider qaldım.”


Bal Xardal Toyuq Empanadas - Qeyri-adi reseptlər\n14 iyul 2017-ci il tarixində yeniləndi\ndərisiz və sümüksüz toyuq döşləri\nxörək qaşığı xaşxaş toxumu (istəyə görə)\nBöyük bir qabda xardal, bal, oregano, yağ, sarımsaq tozu və qayen bibəri qarışdırın. Yaxşı qarışdır. Toyuq əlavə edib yaxşı qarışdırın. 30 dəqiqə marinad edin.\nQril və ya bir qızartma qabı orta istilikdə qızdırın. Bir termometr 170 ° F göstərilənə qədər döşləri hər tərəfdən 4-7 dəqiqə bişirin. Toyuq bişirərkən daha çox bal xardal turşusu əlavə edin ki, həqiqətən ləzzətli olsun. Toyuğu istidən çıxarın və 10 dəqiqə sərinləyin. Toyuq döşlərini ayırmaq üçün iki çəngəldən istifadə edin.\nBir çörəkçilik təbəqəsini yapışmayan kağızla düzün. Kənara yığmaq.\nŞişli xəmir diskini götürün və 2 xörək qaşığı toyuq ilə doldurun. Yarısını qatlayın və sərhədləri basmaq üçün bir çəngəl istifadə edin. Çörək qabına qoyun. Bütün diskləri istifadə edənə qədər prosesi təkrarlayın.\nKiçik bir qabda yumurta və suyu qarışdırın.\nYumurta yuyulmasını empanadaların üzərinə fırçalayın. Xaşxaş toxumları ilə çiləyin.\n20 dəqiqə və ya qızıl olana qədər bişirin.\nVaxtınıza qənaət etmək üçün qalan toyuqdan istifadə edin və ya vaxtından əvvəl hazırlayın.\nEmpanadalar ailəmin ən sevdiyi yeməklərdən biridir. Doldurduqları vacib deyil, həmişə uğurludurlar, bu dəfə onları bal-xardal toyuğu ilə doldurdum. Tatlar birləşməsi mükəmməldir və süfrənizə fərqli bir ləzzət gətirəcəkdir. Vaxtınıza qənaət etmək üçün toyuğu bir gün əvvəl hazırlaya və empanadalarınızı hazırlayana qədər soyudun, qəlyanaltı vaxtı, nahar və ya şam yeməyi zamanı qoruyun. Tam bir yemək üçün onlara dadlı Go-GURT® tərəfi ilə xidmət edin.\nVideoya baxın: 9 Snacks To Fix Your Late Night Cravings Tasty\nBal Xardal Toyuq Empanadas...


Zərif Qadınların məkanı: Ağıllı vəzir - zerifler\nBir vəzir yoxsullara, ehtiyacı olanlara dövlət xəzinəsindən borc pul verir, borc alanlar “Borcumuzu nə vaxt qaytaracağıq?” — deyə soruşanda “Padşahımız öləndə qaytararsınız”, — deyə cavab verirdi.\nBunu eşidən bir nəfər tez padşahın yanına gedir və deyir: “Qibleyi-aləm, sizin vəziriniz xəzinədən ehtiyacı olanlara borc pul verir, özü də “Padşahımız öləndə qaytararsınız”, — deyir. Deməli niyyəti pisdir ki, sizin tezliklə ölməyinizi istəyir”.\nBunu eşidən padşah vəzirindən inciyir. Ancaq yenə də onu hüzuruna çağırıb, deyilənlərin doğru olub-olmadığını öyrənmək istəyir.\nVəziyyətin nə yerdə olduğunu anlayan vəzir padşahın ürəyini yumşaldan bu sözləri deyir: “Padşahım, deyilənlər doğrudur. Mən xəzinədən ehtiyacı olanlara borc pul verir, sonra da onlara “Padşahımız öləndə qaytararsınız”, — deyirəm. Ancaq mən bunu sizin ölməyinizi istədiyim üçün yox, əksinə daha çox yaşamağınız üçün edirəm.\nBilirsiniz ki, hər borcluya borcunun vədəsi qısa görünür, vədə tamam olmasın deyə dua edir. Bu, o deməkdir ki, borclular borclarını gec qaytarsınlar deyə, sizin ömrünüzün uzanması üçün dua edirlər. Allah qatında ən məqbul dualardan biri də borclu qullarının duasıdır”.\nLabels: Ağıllı vəzir, borc pul vermək, dua etmək, padşah, xəzinə, yoxsul


Mahir Məmmədov: "Yerli baş məşqçilərin digərləri bir nəfərin səviyyəsinə çatmır" | Report.az\nMahir Məmmədov: "Yerli baş məşqçilərin digərləri bir nəfərin səviyyəsinə çatmır" AFFA İcraiyyə Komitəsinin üzvü Mahir Məmmədovun "Report"a müsahibəsi\n- AFFA İcraiyyə Komitəsi baş məşqçi Canni De Byazinin postunda qalmasına qərar verib. Bu barədə nə deyə bilərsiniz? Bu qərar verilərkən əsas hansı amillərə üstünlük verilib?\n- Ən asas amillərdən biri odur ki, Canni De Byazi çox asan olmayan dövr ərzində Azərbaycan yığmasına rəhbərlik etməyə razılıq verib. Azərbaycan millisinə rəhbərlik etmək istəyənlərin uzun siyahısı yox idi. İtaliyalı mütəxəssis 15 ay ərzində həmişə Azərbaycanda oldu. Bizim futbolçuları çox gözəl tanıyır. Hətta bir sıra məsuliyyətli qərarlar qəbul edib. Nəsildəyişmə prosesinə qədəm qoydu. Bu prosesin davamını və sona çatdırılmasının zərurətini görürük. Prosesi başlayan şəxsin sona çatdırmağı daha məqbul sayılır. De Byazinin əsas fəaliyyəti pandemiya dövrünə təsadüf edib. Bu dövrdə xəstəlik halları, tam həcmdə məşqlərin olmaması, çempionatların yeni bərpa olunması və azarkeşlərin buraxılmaması kimi ciddi səbəblər oldu. Bunlar uğur qazanmaq üçün obyektiv maneələr idi. Artıq De Byazi Azərbaycan millisinin ölkə daxilində və xaricində oynayan futbolçularını tanıyır. Biz belə hiss etdik ki, 14-15 ay baş məşqçi üçün kifayət etmir. Əlbəttə nəticələr arzulanan kimi deyil. Ancaq burada da obyektiv və subyektiv səbəblər var. Subyektiv səbəblər bir neçə matçın sonlarında qol buraxmaq, ehtiyac olmayan qırmızı vərəqələr almaqdır. Bunlar səbəb kimi göstəririlib. Biz qərara gəldik ki, onunla müqaviləni davam etdirək.\n- Müqaviləyə əsasən, baş məşqçi Millətlər Liqasının qrup oyunlarında yığmanın sükanı arxasında olacaq...\n- Bəli. Ondan sonra yekun qərar veriləcək. Qərara alınıb ki, o dekabrın 16-dək öz hazırlıq planını AFFA-ya təqdim etsin.\n- Qərarlarda bir ay yazılıb.\n- Ola bilər. Bəlkə də bir ay oldu.\n- İcraiyyə Komitəsinin üzvləri yekdilliklə qərarı dəstəkləyib?\n- Kimin necə səs verdiyini deyə bilmərəm. Əsasən, tam fikir yekdilliyi müşahidə olundu. Onun fəaliyyəti tənqidi nöqteyi nəzərindən araşdırıldı. Ancaq sonda yekdilliklə qərar verildi.\n- İclasda yerli mütəxəssislərin namizədliyinə baxılmayıb?\n- Özüm dedim ki, Azərbaycanda öz konsepsiyası, dəsti-xətti və fəlsəfəsi ilə seçilən 8 klubdan 7-də baş məşqçilər yerlilərdir. Seçilən bir mütəxəssis görmürüm, bilmirəm. Arif Əsədov Canni De Byazinin yanında işləyir. Bizim üçün müsbət amildir. Ancaq digərləri sırasında futbol fəlsəfəsi titanlarını müşahidə etmədim. Ölkəmizdə yetişmiş, püxtələşmiş bir mütəxəssis var. Onun da adını hamımız bilirik. Obyektiv olsaq, digərləri bir nəfər səviyyəsinə (Qurban Qurbanov - red) çata bilmir.\n- Daha çox Rəşad Sadıqovun adı hallanırdı. Özü də demişdi ki, dəvət gəlsə, hazıram. Onu bu postda potensial namizəd kimi görürsünüz?\n- Biz Rəşad Sadıqovu müzakirə etməmişik. Bu gün görmürəm.\n- Canni De Byazi aşağı maaşa işləməyə razılaşıb?\n- Bu gün onun məvacibinin artması və azalması məsələsinə baxmamışıq.\n- Belə xəbərlər var ki, baş məşqçi maaşının azaldılması şərti ilə qalmağa razı olub.\n- Bir daha təkrar edirəm. onun məvacibinin artması və azalması məsələsinə baxmamışıq.\n- Futbolçuların hazırlıq səviyyəsi ilə bağlı nə düşünürsünüz? Millinin oyun üslubu və əmzkarlığı sizi qane edirmi?\n- Mən də azarkeş kimi istəyirəm ki, yığmaya gələn hər şəxs burada oynamağı öz karyerasının ən yüksək səviyyəsi hiss etsin. Ona görə də millidə var gücünü, əzmkarlığını və bacarığını qoysun. Bu mənim istəyimdir. Əgər belə olmursa, böyük təəssüf hissi keçirirəm.


Adınızın ilk hərfi » Qadınla.Com - Qadınlar Birİncidir!\nAHadisələrə məntiqlə yanaşırsan. Böyük bir enerjin var. Etmən vacib olanlar üçün heç zaman vaxt itirmirsən. Bu da, həyatının qüsursuz davam etməsinə əsasdır. BDuygusal, romantik və qüvvətli birisən. Sakit görünüşünün altında dəli bir sən var:) Sevgilinə sürpriz etməkdən və onu sevdiyini söyləməkdən çəkinmirsən. Ondan da eyni jestləri gözləyirsən. Qarşılıq görmədiyində də qırılıb içinə qapanırsan.C-ÇSosial ve flortoz birisən! Eyni zamanda da duygulu ve başa düşənsən. Özəlliklə danışma və yazma mövzularında savadın olduqca yüksəkdir. Münasibətlərində ancaq öz dediklərinin olmasını istəyirsən. DHirsli və zorluqlara dirənən bir tərzin var. İstəyincə bacarmayacağın şey yoxdur. Çevrəndəkilər tərəfindən həmişə sevilirsən. Cox vaxt qısqanc davransan da, sevdiklərinə qarşı hər zaman sadiqsən. EÜzüntü və sevinci bir arada yaşaya bilmək böyük bir bacarıqdır! Amma sən bunu çox əla bacarırsan. Üzüldüyün zaman ətrafına hirs saçır və fərqində belə olmadan qəlb qırırsan. Amma sonra da birdən sakitləşir və hər şeyi unudursan. Kinli və hirsli deyilsən.Adınızın İlk HərfiFSakit, etibarlı və yaradıcı birisən. Bu özəlliklərin sayəsində həm diqqət çəkir həm də baş vurdugun hər yerdə ulduzu olursan. Sevgi mövzusunda yaxşı niyyətlisən. Sevdiyin insan üçün gözə almayacağın şey yoxdur. GNə olursa olsun başqalarıyla söz güləşdirməkdən əsla çəkinmirsən. Davaya və mübahisə etməyə hər zaman hazırsan. Hər şeyə bir qulp taxmagı bacarırsan. Heç bir şeyi bəyənməməyin isə həyatını çətinləşdirir. HSakit və səssiz bir havan var. Dəyişikliklərdən və hərəkətli bir həyatdan xoşlandığını demək olmaz, amma sevgilinin səndən fərqli olaraq daha hərəkətli və həyəcanlı olması xoşuna gəlir. Etdiyin səhvlərdən dərs almagı bilir və eyni səhvləri təkrarlamırsan. İHəssas, duygusal və tez inciyən birisən. Buna baxmayaraq hisslərinə hakim ola bilirsən. Sevdiklərin üçün hər cür fədakarlığı etməyə hazırsan. Güvənmək sənin üçün zaman istəyən bir duygudur. Aldadıldıgını hiss etdiyin an göz yaşlarına boğulursan və heç cür barışa bilmirsən.JNəşəli amma eyni zamanda da kaprisli birisən. Həyatdan zövq almagı bilirsən. Söz sevgi olduğunda isə mükəmməl tərəfin ortaya çıxır. Asanlıqla bəyənmir, çox çətin aşiq olursan.Kİş və dərs mövzusunda müvəffəqiyyət həmişə səninlədir! Aglın sayəsində çətinlikləri aşaraq gələcəyin üçün əmin addımlarla addımlayırsan. Qəlbinin deyil, məntiqinin səsiylə hərəkət edirsən. Çevrənə qarşı anlayışlısan, amma dəyişkən xasiyyətli kimi davranırsan.Lİntellektual birisən. Dost seçimlərini edərkən də xırdalıqlara kimi gedirsən və hər xırda şeyi müzakirə etməyi sevmirsən MYüksək aglınla hər kəsin başını döndürürsən:) Öhdəsindən gələ bilmədiyin problem yoxdur. Sevgi mövzusunda isə olduqca duygusalsan. Qarşındakı insana qarşı sevgi göstərilərin onu heyrana gətirə bilər. NÇəkingən və səssiz biri kimi görünsən də, əslində elə olmadığını hər kəs bilir! Altıncı hissin sayəsində ətrafında olub bitəni o dəqiqə sezir; özünü ölümsüzlüklərə qarşı hazırlayırsan. Heç kimin səni əzməsinə icazə vermirsən. O-ÖElə gizlisən ki, ətrafında maraq oyandırırsan! Duygularını açığa çıxarmaqdan həmişə qaçırsan. Bunun səbəbi də əslində qırılmaqdan qorxmagındır. Kimsə incitmək istəmir, ilk addımı həmişə başqalarından gözləyirsən.PO qədər özündən əminsən ki! Bu halın ətrafındakıları maqnit kimi sənin yanına çəkir. Sosial ortamlarda görünməkdən və diqqət çəkməkdən çox xoşlanırsan. Amma diqqətli ol, çünkü səni ?burnu büyük? biri olduğunu düşünən insanların sayı heç də az deyil. RQərarsızlıq sənin 2-ci adındır! Bu vəziyyətdən dostların da, ailən də şikayətçidir! Eşq mövzusunda bir az çəkingənsən. Duygularını dilə gətirməkdən həmişə qaçır, bu üzdən də qarşına çıxan fürsətləri qaçırırsan.S-ŞXəyal qurmaqdan və bu xəyalları həyata keçirməkdən zövq alırsan. Sənin üçün çevrəndəkilərlə yaxşı münasibət qura bilmək çox önəmlidir. Yanlış anlaşmalar və hüzursuzluqlar olduğunda yuxusuz gecələr yaşayırsan. TDuygularını bəlli etməyən birisən. Hər ortama uygunlaşmırsan. Dostların sənə sirrlərini rahatlıqla aça bilirlər. Çünkü yaxşı bir sırdaşsan. Məntiqinlə hərəkət edib çıxılmaz vəziyyətlərdən asanca çıxırsan. Bir də sevgi mövzusunda eyni şeyi edə bilsən...U-ÜHəm durgun həm nəşəlisən! İkisinin arasında çox gözəl qurursan. Aşıqkən gözlərini hər xətaya baglamaqdansa, həqiqətlərlə üzləşməyi tərciə edirsən. Bu üzdən də doğru insanı gözləyir, qarşına hər çıxan yaraşıqlıya könlünü vermirsən.Vİçinə qapalı, amma eyni zamanda azad ruhlu birisən. Partilərdə özünü göstərməkdən və münasibətlər qurmaqdan heç xoşun gəlmir. Az amma öz dostun olsun istəyirsən. Ən gözlənilməyən anlarda ən məntiqli fikirlər də səndən çıxır!YDurgun və düşüncəli bir halın var. Bunun səbəbi də keçmişi heç cür unuda bilməməyindir. Başını qurcalayan bir düşüncə olarsa, bunu qarşındakına pat deyə deyirsən. Bu halından şikayət edənlər olsa da, sən öz halından çox məmnunsan. ZAgıllı və yaradıcısan. Yeni şeylər öyrənməyi sevir, tapdıgın hər şeyi oxuyursan. Çünkü sən, şəxsi həyatın özəl qalması vacib oldugunu düşünənlərdənsən. Bu üzdən də ən yaxın dostlarına belə sevgi həyatından bəhs etmirsən. loading... 0\n26 .Bir də görürsən ki, "həyatda eləmərəm" dediyin şeyin, baş rolundasan Offline\nOnun_Mələyi Sakit, etibarlı və yaradıcı birisən. Bu özəlliklərin sayəsində həm diqqət çəkir həm də baş vurdugun hər yerdə ulduzu olursan. Sevgi mövzusunda yaxşı niyyətlisən. Sevdiyin insan üçün gözə almayacağın şey yoxdur. Düzdür yazılanlar.. tşkkler\n14 Uşaqlarınıza zəngin olmağı deyil, xoşbəxt olmağı öyrədin. Beləcə, həyatları boyunca sahib olduqları şeylərin qiymətini deyil, dəyərini bilirlər. Online


Yaşlı bir adam dükanın vitrininə uzun-uzadı baxdıqdan sonra yaxınlıqda çəmənlikdə oynayan uşaqların ən zəifinə dönərək “Balaca..! deyə səsləndi.“ Mənə bir az kömək edərsənmi?“ Uşaq, həftə sonları oynadığı bodminton oyununda ilk dəfə idi ki, birinci olmasına baxmayaraq oyunu tərk edib gəldi.\nUşağın 7-8 yaşı olardı və əynindəki paltarı çox köhnə idi. Yaşlı adam uşağın saçlarını sığalladıqdan sonra: “Vitrindəki o paltarı gəyinməni istərdim. Baxaq görək əyninə olurmu?“ Uşaq öncə bu təklifi zarafat sandı. Amma adamın ciddi olduğunu anladı. Onunla birlikdə mağazaya girərkən gördüyünün yuxu olub-olmadığını, sonra da indiyə qədər təzə paltar geyinib-geyinmədiyini düşündü. Ümumiyyətlə, ya ailədəki böyük uşağa alınan və ya qonşular tərəfındən verilən paltar ona dar olarsa ortancıl qardaşa qalır və bir neçə il sonra dizləri süzülmuş halda kiçik qardaşa yəni ona qalırdı. Lakin həmişə xəstə dedikləri atasının nə qədər çətinliklə pul qazandıgını bildiyindən, bu vəziyyətinə bir dəfə də olsa etiraz etməmişdi. Indi isə ilk dəfə olaraq təzə paltarı olacaqdı. Üstəlik bayrama üç gün qalmışdı. Uşaq paltarı geyinəndə böyümüş olduğunu ilk dəfə hiss etdi. O artıq bu paltarla heç üşümüyəcəkdi.\nYaşlı adam uşağı sağa-sola çevirdikdən sonra paltarın bir paketə qoyulmasını istədi. Və satıcıya dönərək: “Paltarı nəvəmə alıram ona supriz edəcəyim üçün paltarı bu uşağın üstündə ölçdüm.” Uşaq bir anlığ beynindən vurulmuş kimi oldu və nə deyəcəyini bilmədi. Amma böyüdüyünə görə heçnə hiss etdirməməli idi. Güzgüyə son dəfə baxdıqdan sonra əynindəkiləri yavaşca çıxararaq kənara atıb. Köhnələrini geyindi. Bu adam paltarın artıq nəvəsinin əyninə gələcəyindən əmin idi və gördüyü işə görə uşağa bir konfet pulu vermək istədıkdə uşağı yanında görmədı. Zavallı uşağ bu hadisədən çox sıxılmışdı. Uşaq inci kimi yaşlar süzülən gözlərini yoldaşlarından qaçırmağa çalışırdı...\nBəzən xəyallarımız, arzularımız son anda belə puc bilirlər...\nTarix: 19.11.2013 / 04:08 Müəllif: Akhundoff Baxılıb: 113\tBölmə: Sevgi varmı?\nDeyesen Ureyi Getdi Yunan salatı resepti Şabanova CAZİBEDARLIQ allergiya aid derman Ucbucaq sir burcu lezbiyen Tapim Sonra Daniwaram Serceni Seni Sevdiyimi Sensizken Anladim Bew Cumle QIRMAQ eqreb sevgilisinin yaninda olarken ona nece yanala İsaak Nyuton Nevrozlar saç rezini almaq yuxuda Rehimli Maraqlı Və Gülməli Hekayə Gecələrdən cesaret teleb eden esse Bir Anaw Toyuq Yanindada 2 Balasi Bərəkətin azerbaycan gozellikler diyaridir Şəhərin Köynek aqildan kemler imtahanda müşə sevdiyin oglani yuxuda gormek meslehet 90 yaşında bir qadından həyat dərsləri Əli Zeynalov Turkiyede insan hemse heyatda temkinli ve soyuq qanli olmali Od-alovu 11 Sentyabr Haqda Cox Maraqli Körpə gəzintidə film 1994 Gunahkar Qadinlarin Cehennem Ezabi Toy gecəsi qızların qorxduğu kabus Cazibədar və İncə ayaqlara necə sahib olmaq olar Valehedici ata qiz seks hekayesi dovri qanun Klitora Yuxuda Boğulmaq görmək quran tercume Gündəlik Bürclər 26112014 Azerbaycan qehremanlar diyaridir Esil sevginin menasi


[b]Belqradda güllə yarası alan azərbaycanlı klub prezidenti imiş[/b] - VİDEO\nBelqradda güllə yarası alan azərbaycanlı klub prezidenti imiş - VİDEO\nSerbiyanın paytaxtı Belqradda baş verən silahlı atışma nəticəsində yaralanan azərbaycanlının kimliyi dəqiqləşib. Apasport.az saytının məlumatına görə, “Neftçi”nin sabiq qapıçısı və Azərbaycan U-17 yığmasının keçmiş məşqçisi Vladimir Miçoviçin iştirakçısı olduğu qalmaqalda güllə yarası alan Yaşar Rüstəmov olub.\nI divizionun qalibi olan, amma Premyer Liqada çıxış etməyə gücü çatmayan və dağılan “Abşeron” klubunun prezidenti sabiq əməkdaşı ilə birlikdə olub. Belə ki, Miçoviç bu komandada oynayan məşqçi kimi də fəaliyyət göstərib.\nDüzdü, Serbiya mətbuatı Belqraddakı kafedə baş verən atışmada Yaşar Ustanovun xəsarət aldığı barədə məlumat yayıb. Yaralananın şəkli və Miçoviçin “Abşeron” karyerası belə deməyə əsas verir ki, bu Ustanov deyil, Rüstəmovdu.\nQeyd edək ki, dünən səhər radələrində kafelərin birində əyləşən Miçoviç, Rüstəmov və Vladimir Miloyeviçdən ibarət “üçlük” qonşuluqdakı kafedə olanlarla mübahisəyə girişib. Mübahisə zəminində başlayan dava-dalaş Miçoviçin bir neçə nəfəri döyməsinə qədər davam edib. Lakin əks tərəf silah tətbiq edib və atışma Miçoviç və dostlarının yaralanması ilə nəticələnib.


Sessiz umman..: Mim / Bloq yazmağa necə başladın?\nHər kəsə salam. Yenə gecikmiş bir yazı ilə qarşınızdayam. Bu aralar 2020 planlarım içərisində qeyd etdiyim şəxsi biznes məsələsinə qarışıb başım. Vaxt problemi yaşayıram yenə. Odur ki, vaxtında yaza bilmirəm bura.\nMənim canım bloqdaşım, vəfalı dostlarımdan biri Birpembesever bloqunun sahibəsi Tuğçe xanım bir mim başladıb, sağ olsun məni də mimləyib. Mim yazım çox gecikdi bilirəm, amma əsas olanı, gec də olsa yazmaqdır məncə.\nOdur ki, başlayıram yazmağa.\nMimin mövzusu belədir: " Bloq yazmağa necə başladın?"\nDeməli belə, əslində bloq aləmi ilə mən Amerikada yaşadığımız günlərdə tanış oldum. Dördüncü övladımın dünyaya gəlməyinə bir neçə ay qalmış necə oldusa bir dəfə hamilə günlüyü tərzində yazılmış bir bloq çıxdı qarşıma ,(türk dilində). Təəssüf ki, o bloqun adını indi xatırlamıram. Yazılar sadə dillə, səmimi, sanki bizimlə söhbət edir kimi idi. Bu çox xoşuma gəldi. Yavaş-yavaş altda yazılan yorumlar sayəsində başqa-başqa bloqlar da kəşf etməyə başladım.\nUzun müddət səssizcə sadəcə oxudum. Sonra bir gün cəsarətimi toplayıb yazılara yorum yazmağa da başladım 😊.\nBelə-belə 1 il ötdü. Biz artıq vətənə qayıtmış, sonbeşiyim də dünyaya gəlmişdi. Mən artıq düzənli şəkildə bloq yazılarını oxuyurdum, hətta tez-tez yeni yazı varmı deyə baş çəkib, izlədiyim bloqlar da var idi. Bunlardan indi izləyə bilməsəm də ikisinin adı yadımdadır - 1.Yolun neresindeyim ; 2- Tuguna\nYavaş-yavaş mən də yazsam olarmı, deyə fikirlər dolaşmağa başladı beynimdə.\nYeni il bayramında kəndə getmişdik. Kənddə adətən çox gec yatıram. Balacam yatdıqdan sonra kitab oxuyur və ya telefondan film izləyirəm(öz evimizdə yorğunluqdan bu o qədər də mümkün olmur 😒)\nElə bir uzun qış gecəsində bloq açmağa qərar verdim. Yadımdadır, necə açmaqla bağlı, indi varmı bilmirəm, o vaxt Bloghocası deyə bir bloq var idi, ordan oxuyub açdım bloqumu...\nAmma necə həyəcanlı, necə sevincli idim... Elə bilirdim ki, böyük bir iş görürəm və tezliklə axın-axın insanlar bloquma axışacaq. Çünki Azərbaycanda bir ilk bloqqer olduğumu düşünürdüm. 😂\nTəbii ki, belə deyilmiş. Məndən öncə açıb yazan, amma təəssüf ki, böyük əksəriyyəti sonradan bloqunu tərk edən, yalnız buraxanlar da var imiş.\nNə isə beləcə bloq yazmağa başladım. Lakin tam 1 il özümdən başqa heç kim bilmədi bloq yazdığımı. Çəkinirdim, həm nədənsə çox da öz ətrafımın oxumasını istəmirdim yazılarımın. Amma bir dənə də olsun yorum gəlməyincə artıq oxunsun dedim və beləcə, bloqumun bir yaşında bütün ətrafıma duyurdum bunu. Bir şey dəyişdimi mənim üçün? - Dəyişmədi.😅\nTürk bloqqerlərlə tanışlığıma səbəb isə Kelebeketkisi bloqunun sahibəsi oldu. Onun bir yazısı var idi: "Yorum yazın mütləq sizi ziyarət edib, takibə alacağam" deyə. Ona yazdım, o bloqumu ziyarət etdi. Sonra onun bloqunda qonaq yazıçı oldum. Bloqların öz yeni postlarını paylaşdıqları bir platforma qurulmuşdu. Sonradan nədənsə ləğv olundu, oradan, bir də Google + dan da bir çox türk bloq dostu qazandım özümə. (Yaxşı ki, bloqdaşlarım var deyirəm hər zaman.)\nBelə, belə yazmağa davam etdim və edəcəm də inşəAllah. Çünki yazmaq mənim üçün çoox dəyərli bir məşğuliyyətdir. Ümid edirəm ki, yazılarımı oxuyanlar, bəyənənlər var və olacaq da.🤗\nBeləcə Tuğçe xanıma məni ötən günlərə aparan bu maraqlı mimi başlatdığına və məni də mimlədiyinə görə çox təşəkkür edir, onun yazısını oxumaq istəyənləri Birpembesever bloquna da dəvət edirəm. Yazımı oxuyan və hələ də mimlənməmiş olan varsa onu da mən mimləyirəm. 🥰\nGönderen Umman Aslan zaman: 16:53\nEbemkuşağı 5 Şubat 2020 17:10\nİyi ki başlamışsınız yazmaya. Daim olsun...\nUmman Aslan 11 Şubat 2020 09:18\nÇox teşekkür edirem. Sağ olun, var olun.❤\ndeeptone 12 Şubat 2020 02:22\nay ne güzelmiş blog öykün. amerika, kelebek etkisi, tuçiş hihi. ne güzel yazıların var zateen. hep burada olalım hep berabeer :)\nUmman Aslan 12 Şubat 2020 16:45\nCann. Sağol canım dostum. Hep sizin gibi güzel dostların desteği sayesinde hala daha buralardayız. Siz de hep var olun.🌹❤


ABŞ ilə AB ilin sonuna kimi razılaşa bilər | Analiz\nABŞ ilə AB ilin sonuna kimi razılaşa bilər\nAvrozona iqtisadiyyatında müşahidə edilən yavaşlamaya səbəb ABŞ ilə ticarət razılaşması böhranının ilin sonuna kimi həll edilməsi gözlənilir.\nAlmaniyanın iqtisadiyyat naziri Peter Altmayer ABŞ ilə Avropa birliyi arasında dondurulan ticarət böhranının həlli istiqamətində müsbət irəliləyişin olmasına çalışır. Çərşənbə günü Vaşinqtonda "German Marshall Fund"-da verdiyi açıqlamasında iki tərəf arasında istək olacağı təqdirdə ilin sonuna kimi ticarət sazişinin imzalanacağını gözlədiyini deyib.\nAltmayer böhranın həllindən sonra alman şirkətlərinin Amerikanın istehsal sahələrinə investisiya edəcəklərindən əmin olduğunu da əlavə edib.\nAmerika höküməti AB ilə də ticarətdə itirdiyini düşünür və prezident Donald Tramp idxal olunan avtomobillərə xüsusi gömrük rüsumları tətbiq edəcəyini bəyan etmişdi. Lakin may ayında bu plan bir il müddətinə donduruldu. Məqsəd isə danışıqların aparılması və ABŞ ilə AB arasında ticarət sazişinin imzalanmasıdır.\nABŞ ilə hökm sürən ticarət böhranı Almaniya iqtisadiyyatının zəifləməsinin əsas səbəbidir. Şirkətlərin yaşadığı qeyri-müəyyənlik investisiyalarının da azalmasına səbəb olur. AB ABŞ ilə bütün sənaye sahələrini, xüsusilə də avtomobil sənayesini əhatə edən razılaşma əldə etmək istəyir. Razılaşma ilə sənaye rüsumlarının aşağı salınması hədəflənir. ABŞ tərəfi isə kənd təsərrüfatı məhsullarını da sazişə daxil etmək istəyir və bu, AB-də etirazlaş qarşılanır. Əsas müqavimət tərəfi Fransadır.\nBununla yanaşı, Fransa və ABŞ arasında digər mövzularda da böhran yaşanmaqdadır. Belə ki, Fransada tətbiqi planlaşdırılan milli rəqəmsal vergiyə qarşı ABŞ da tədbirlər görəcəyini bildirib. Yeni vergi planı beynəlxalq internet şirkətlərinə - "Google" , "Amazon", "Facebook" und "Apple" qarşı yönəlib.\nQeyd etmək lazımdır ki, Almaniyanın avtomobil istehsalı şirkətləri ABŞ-da önəmli rol oynayır. Belə ki, Amerikada böyük istehsal zavodları fəaliyyət göstərir və məhsullar xarici ölkələrə də ixrac olunur.


Azərbaycana Türkmənistandan nə qədər svop qazı tədarük ediləcək? | marja.az\nİranın "Mehr" agentliyinin verdiyi məlumata görə, noyabrın 28-də Aşqabad şəhərində imzalanan üçtərəfli müqavilə müddətsizdir və dekabrın 1-dən qüvvəyə minir. Lakin faktiki olaraq müqavilə üzrə qazın nəqlinə dekabrın 22-dən etibarən başlanacağı gözlənilir.\nAzərbaycan, İran və Türkmənistan illik 1,5 - 2 milyard kubmetr qazın svop tədarükü barədə razılaşma imzalayıb.\nBu barədə İranın IRNA dövlət informasiya agentliyi məlumat yayıb.\nİranın neft naziri Cavad Ovci bildirib ki, razılaşmaya əsasən, İran Türkmənistandan qaz alacaq və eyni həcmdə qazı Azərbaycana ötürəcək.\n“Türkmənistanda imzalanmış üçtərəfli razılaşmaya görə, Türkmənistan Azərbaycana gündəlik 5-6 milyon kubmetr qaz satacaq”, - nazir IRNA-ya bildirib.\nMüddətsiz müqavilənin icrasına bu il dekabrın 22-də başlanacaq.\n“Mehr” yazır ki, türkmən qazını Azərbaycana ötürməklə İran özünün 5 vilayətinin qaza olan tələbatını ödəyəcək.\nC.Ovci deyib ki, İran Türkmənistan ilə aralarında olan 1,8 milyard dollarlıq qaz borcu məsələsini həll etməyə çalışır.